Mɔgɔ salenw be min? | Bibulu ka kalan\nMɔgɔ salenw be min?\nAn be kɛ mun lo ye n’an sara?\nMun na an be sa?\nKa tiɲɛn lɔn saya koo la, o be se ka mɔgɔ dusu saalo wa?\n1-3. Mɔgɔw be ɲiningali jumanw kɛ saya koo la, ani diinanw be jaabili jumanw di?\nNUNU ye ɲiningaliw ye minw be mɔgɔw kɔnɔ kabi galen-galen. O ɲiningaliw kɔrɔtalen lo. An kɛra mɔgɔ o mɔgɔ ye ani an be yɔrɔ o yɔrɔ, u jaabiliw ɲɛsinna an kelen-kelen bɛɛ ma.\n2 Kalansen tɛmɛnen na, an y’a ye ko Yezu ka kunmabɔ saraka ye ɲɛnamaya banbali sira yɛlɛ an ye. An y’a ye fana ko Bibulu y’a fɔ ko loon dɔ, “saya tɛna kɛ tun.” ( Yirali 21:4, ABM ). Nka yanni o cɛ, an bɛɛ be sa. Masacɛ hakilitigi Solomani y’a fɔ ko “Mɔgɔ minw be nii na, olu b’a lɔn k’u bena sa.” (Waajulikɛla 9:5). An b’a ɲini ka sii jan sɔrɔ. Nka, an b’an yɛrɛ ɲininga an bena kɛ min ye n’an sara.\n3 N’an ka mɔgɔ sɔbɛ dɔw sara, an dusu be kasi. N’a sɔrɔ an b’an yɛrɛ ɲininga ko: ‘Mun lo be kɛ u la? Yala u be tɔɔrɔ la wa? U ɲɛɛ be an na wa? An be se k’u dɛmɛ wa? An bena u ye tugun loon dɔ la wa?’ Duniɲa nin ka diinanw b’o ɲiningaliw jaabi cogo caaman na. Dɔw b’a fɔ ko n’i kɛra mɔgɔ ɲuman ye, i bena taga sankolo la. Nka, n’i kɛra mɔgɔ jugu ye, i bena jɛni yɔrɔ dɔ la tasuma kɔnɔ. Dɔ wɛrɛw b’a fɔ ko n’i sara i be taga sukɔrɔw fɛ. Dɔ wɛrɛw fana b’a fɔ ko mɔgɔ salenw be taga lahara, yɔrɔ min na kiti be tigɛ u kan ani o kɔ, u be segi ka wolo ka kɛ mɔgɔ wɛrɛw ye.\n4. Diinanw caaman ka miiriya jɔnjɔn ye mun ye saya koo la?\n4 O diinanw bɛɛ ka kalanw basiginen be miiriya jɔnjɔn kelen kan: an mana sa, fɛɛn dɔ be bɔ an na ka to niin na. Kabi galen ani bi, ka diinan kelen-kelen niin bɔ a la, diinanw bɛɛ b’a fɔ ko a ka kɛ cogo o cogo, an be to niin na kudayi ani an be se ka yeli kɛ, ka mɛnni kɛ ani ka miiri. Nka, o be se ka kɛ cogo di? An kunsɛmɛ ka baara lo b’a to an be se ka miiri ani ka sɔmi. An mana sa an kunsɛmɛ tɛ baara kɛ tugun. O la, an hakili tɛ foyi la, an dusukunnataw be ban ani an tɛ sɔmi foyi la tugun cogo ɲɛlɔnbali dɔ la. Kunsɛmɛ mana toli, u bɛɛ be lalɔ.\nMUN LO BE KƐ TIGITIGI SAYA KƆ?\n5, 6. Bibulu be mun lo fɔ mɔgɔ salenw cogoya koo la?\n5 Jehova lo ye kunsɛmɛ dilan. O kama fɛɛn min be kɛ saya kɔ, o tɛ koo ɲɛlɔnbali ye ale fɛ. A be tiɲɛn lɔn saya koo la. A be mɔgɔ salenw cogoya ɲɛfɔ a ka Kuma kɔnɔ, o min ye Bibulu ye. Bibulu b’a fɔ ka gwɛ ko: Mɔgɔ mana sa, a tigi niin banna le. Saya ye ɲɛnamaya kɔkana lo ye. Mɔgɔ salenw tɛ yeli kɛ, u tɛ mɛnni kɛ ani u fana tɛ miiri. An mana sa, fɛɛn foyi si tɛ bɔ an na ka to niin na. Niin wala hakili tɛ an na min tɛ ban. *\nTamɛnɛ tagara min?\n6 Solomani y’a fɔ ko mɔgɔ ɲɛnamaw b’a lɔn k’u bena sa. O kɔ, a y’a sɛbɛ ko: “Nga minw sara ka ban, olu te foyi lɔnna tugu.” A y’o tiɲɛn jɔnjɔn pereperelatigɛ k’a fɔ ko suuw tɛ se ka mɔgɔw kanu wala k’u kɔniya ani ko: “baarako, ni jatiminɛ, ni lɔnniya, ani hakilitigiya te” kaburu kɔnɔ (Waajulikɛla 9:5, 6, 10). O cogo kelen na, Zaburu 146:4 (ABM ) b’a fɔ ko ni mɔgɔ sara, “a ka miirili kow bɛ ban.” An be sa ani fɛɛn foyi tɛ to niin na an salen kɔ. An niin be i ko buzi tamɛnɛ. Buzi mana faga, a tamɛnɛ tɛ taga yɔrɔ si. A fagara le dɔrɔn.\nYEZU YE MIN FƆ SAYA KOO LA\n7. Yezu ye saya suma ni mun lo ye?\n7 Yezu Krista kumana mɔgɔ salenw cogoya koo la. A y’o kɛ a lɔnbaga sɔbɛ Lazari koo la min tun sara. A y’a fɔ a ka kalandenw ye ko: “An ka tericɛ Lazari be sinɔgɔra.” Kalandenw y’a miiri ko Lazari tun be sinɔgɔra walisa ka kɛnɛya a ka bana la. Nka, Yezu ka kuma kɔrɔ tun tɛ o ye. Yezu y’a ɲɛfɔ u ye ko: “Lazari sara.” (Zan 11:11-14). A kɔrɔsi ko Yezu ye saya suma ni lafiɲɛ ni sinɔgɔ ye. Lazari tun tɛ sankolo la, a tun tɛ jahanama tasumaman fana kɔnɔ. A tun ma taga mɛlɛkɛw wala sukɔrɔw fɛ. A tun ma segi ka wolo ka kɛ mɔgɔ wɛrɛ ye. A tun be lafiɲɛna saya la i ko sinɔgɔtɔ, min tɛ siko. Bibulu yɔrɔ wɛrɛw fana be saya suma ni sinɔgɔ ye. Ɲɛyirali fɛ, u ye kalanden Etiyɛni bon k’a faga ni kabakuruw ye, Bibulu b’a fɔ o koo la ko a “sinɔgɔra” saya la (Kɛwaliw 7:60, NW ). O cogo kelen na, ciden Pol y’a sɛbɛ a ka wagati mɔgɔ dɔw koo la ko u “sinɔgɔra” saya la.—1 Korɛntikaw 15:6, NW.\nJehova ye adamadenw dan walisa u ka ɲɛnamaya banbali kɛ dugukolo kan\n8. An b’a lɔn cogo di ko Ala tun t’a fɛ mɔgɔ ka sa?\n8 A daminɛ na, yala Ala tun b’a fɛ mɔgɔ ka sa wa? Ayi dɛ! Jehova ye adamadenw dan walisa u ka ɲɛnamaya banbali kɛ dugukolo kan. Komi an y’a ye ka tɛmɛ gafe nin kɔnɔ, Ala tun ye cɛɛ fɔlɔ n’a muso bila alijɛnɛ cɛɲumanba dɔ kɔnɔ. A tun ye kɛnɛya dafalen di u ma. A tun be u ka hɛɛrɛ dɔrɔn lo fɛ. Bangebaga min b’a deenw kanu, yala a b’a fɛ u ka kɔrɔ ani u ka sa wa? Ayi dɛ! Jehova b’a deenw kanu ani a b’a fɛ u ka kɛ hɛɛrɛ la dugukolo kan fɔɔ abada. Bibulu b’a fɔ adamadenw koo la ko: Jehova “ye wagati banbali miirili don u dusukun na.” (Waajulikɛla 3:11, NW ). Ala y’an dan ka ɲɛnamaya banbali nege don an na. A ye labɛnw kɛ walisa o nege ka se ka wasa.\nMUN NA ADAMADENW BE SA?\n9. Jehova tun ye Adama bali mun lo la, ani mun na o cikan tun man gwɛlɛ?\n9 N’o lo, mun na adamadenw be sa do? Walisa k’o jaabili lɔn, an ka kan k’a filɛ koo min kɛra tuma min na cɛɛ kelen ni muso kelen dɔrɔn lo tun be yen dugukolo kan. Bibulu b’a ɲɛfɔ ko Jehova Ala “y’a kɛ yiri ɲanaman sifa bɛɛ falenna dugukolo kan, minw ka ɲi dumuni na.” (Zɛnɛzi 2:9). Nka, a tun ye u bali koo kelen na. Jehova y’a fɔ Adama ye ko: “I be se ka yɔrɔ nin yiriw bɛɛ deen dumu fɔɔ yiri kelen dama, min b’a to mɔgɔ be koɲuman ni kojugu lɔn ka bɔ ɲɔgɔn na. N’i y’o deen dumu loon min na, i bena sa, siga t’a la.” (Zɛnɛzi 2:16, 17). A tun man gwɛlɛ k’o cikan bato. Yiri caaman wɛrɛw tun be yen Adama ni Awa tun be se ka dɔ dumu minw na. Nka, o cikan tun be cogoya kɛrɛnkɛrɛnnin di u ma u k’u ka waleɲumanlɔn yira Ala la ale min tun ye fɛɛn bɛɛ di u ma, hali ɲɛnamaya dafalen. Ni u tun y’o cikan bato, u tun bena a yira ko u be bonya la u sankolola Faa ka kuntigiya kan ani ko u be sɔn a k’u ɲɛminɛ a ka kanuya la.\n10, 11. (a) Cɛɛ fɔlɔ n’a muso murutira Ala ma cogo di? (b) Mun na Adama ni Awa ka murutili tun tɛ tulon koo ye?\n10 A fɔ man di, nka cɛɛ fɔlɔ n’a muso y’a latigɛ ka Jehova kaan bila. Sutana tɛmɛna saa dɔ fɛ ka Awa ɲininga ko: “Tiɲɛ na, Ala y’a fɔ ko aw kana yɔrɔ nin yiriw si deen dumu wa?” Awa y’a jaabi ko: “An be se ka yɔrɔ nin yiriw deen dumu. Nga yiri min be yɔrɔ nin cɛmancɛ la, Ala ko an kana ale deenw dumu, ko an kana maga a la. Ko n’o tɛ, an bena sa.”—Zɛnɛzi 3:1-3.\n11 Sutana y’a fɔ ko: “Aw tena sa. Ala y’a lɔn ko ni aw y’o yiri nin deen dumu loon min na, aw ɲaa bena yɛlɛ, aw bena kɛ i n’a fɔ ale, ka koɲuman ni kojugu lɔn.” (Zɛnɛzi 3:4, 5). A tun fɔra k’u kana yiriden min dumu, Sutana tun b’a fɛ Awa k’a miiri k’o yiriden dumuni tun bena a nafa. Sutana ka fɔta la, Awa tun be se k’a latigɛ a yɛrɛ ma min ka ɲi wala min man ɲi. Min ka di a ye, a tun be se k’o kɛ. Koo min tun bena u sɔrɔ yiriden dumuni kɔ, Sutana ye Jehova jalaki fana ko a ye ngalon tigɛ o koo la. Awa lara Sutana la. O kama, a ye o yiriden kelen tigɛ ka dɔ dumu a la. O kɔ, a y’a di a cɛɛ ma ani ale fana ye dɔ dumu a la. U tun b’a lɔn u be min kɛra ten. Ala tun ko u kana min kɛ, u tun y’a lɔn ko u b’o lo kɛra tigitigi. U kɛtɔ k’o yiriden dumu, u tugura ka Ala ka cikan bila k’a sɔrɔ o cikan tun ka nɔgɔ ani a tilennen tun lo. U ye u sankolola Faa mafiɲɛya ka ban a ka kuntigiya la. Joo sɔrɔ sababu si tun tɛ u fɛ k’u Danbaga kanunci mafiɲɛya nin cogo la.\n12. Adama ni Awa ka murutili ye min kɛ Jehova la, mun lo b’an dɛmɛ k’o faamu?\n12 An ka ɲɛyirali dɔ ta: I ye deen dɔ lamɔ ani k’a minɛ ka ɲɛ. Ni loon dɔ la a murutira k’a yira ko a tɛ i jati wala a tɛ i kanu, o bena mun kɛ i la? O bena i dusu kasi dɛ! I ka miiri k’a filɛ cogo min na Jehova dusu kasira Adama ni Awa ka murutili kosɔn.\nAdama bɔra buguri la, ani a kɔsegira buguri la\n13. Jehova tun ko Adama bena kɛ cogo di n’a sara, ani o kɔrɔ ko di?\n13 Kuun foyi tun t’a la Jehova ka Adama ni Awa mara niin na kudayi k’a sɔrɔ u tun y’a kaan bila. U sara i ko Ala tun y’a fɔ u ye cogo min na. U ta banna pewu. U ma taga sankolo la. An b’o lɔn Jehova ka kumaw fɛ, a ye minw fɔ tuma min na a ye Adama ɲininga a ka murutili koo la. Ala ko: “I [bena] kɔsegi dugukolo kɔnɔ, i bɔra min na. I ye buguri ye, i bena kɔsegi buguri la.” (Zɛnɛzi 3:19). Ala ye Adama dan ni dugukolo buguri ye (Zɛnɛzi 2:7). Sanni Ala ka Adama dan, a tun tɛ yen. O kama, Jehova kɛtɔ k’a fɔ Adama ye ko a bena kɔsegi buguri la, o kɔrɔ tun ko a tun tɛna kɛ yen tugun i ko sanni a ka dan. Adama tun bena kɛ nintanya la i ko buguri, a bɔra o min na.\n14. Mun na an be sa?\n14 Adama ni Awa tun be se ka kɛ ɲɛnamaya la hali bi, nka u sara katuguni u y’a latigɛ ka Ala kaan bila. O cogo la, u ye jurumu kɛ. An be sa katuguni Adama ye jurumu ni saya lase a bɔnsɔnw bɛɛ ma (Ɔrɔmukaw 5:12). O jurumu be komi bana jugu, mɔgɔ be wolo ni min ye ani mɔgɔ si tɛ se k’a yɛrɛ tanga a ma. A nɔfɛko ye saya ye, o min ye danga ye. Saya ye an jugu lo ye, an teri tɛ (1 Korɛntikaw 15:26). An be Jehova waleɲuman lɔn kosɔbɛ sabu a ye kunmabɔsara di walisa k’an kisi ka bɔ o jugu fariman bolo!\nKA TIƝƐN LƆN SAYA KOO LA O BE MƆGƆ NAFA\n15. Ka tiɲɛn lɔn saya koo la, mun na o be mɔgɔ dusu saalo?\n15 Bibulu be min fɔ suuw cogoya koo la, o be mɔgɔ dusu saalo. An y’a ye ka tɛmɛ ko mɔgɔ salenw tɛ tɔɔrɔ la farikolo ni dusu ta fan fɛ. Kuun t’a la an ka siran u ɲɛ katuguni u tɛ se ka koo jugu kɛ an na. U mako tɛ an ka dɛmɛ na ani u fana tɛ se k’an dɛmɛ. An tɛ se ka kuma n’u ye, u fana tɛ se ka kuma n’an ye. Diinan kuntigi caaman be ngalon tigɛ ko olu be se ka mɔgɔ salenw dɛmɛ ani minw be la u la, olu be wari di u ma. Nka tiɲɛn lɔnni b’an tanga o ngalontigɛlaw ka nanbara kumaw ma.\n16. Jɔn lo be diinan caaman lafili u ka kalanw na, ani cogo di?\n16 Bibulu be min fɔ mɔgɔ salenw koo la, yala i ka diinan sɔnna o ma wa? Diinan caamanba tɛ sɔn o ma. Mun na do? Katuguni Sutana b’u lafili u ka kalanw na. A be tɛmɛ ngalon diinanw fɛ k’a to mɔgɔw k’a miiri ko saya kɔ u be to niin na lahara. O ye ngalon ye Sutana be min fara ngalon wɛrɛw kan walisa ka mɔgɔw mabɔ Jehova Ala la. A b’o kɛ cogo di?\n17. K’a fɔ ko Ala be mɔgɔ tɔɔrɔ fɔɔ abada, mun na o kalan be Jehova tɔgɔ tiɲɛ?\n17 An y’a ye ka tɛmɛ ko diinan dɔw b’a fɔ ko n’i kɛra mɔgɔ jugu ye, i salen kɔ i be taga yɔrɔ dɔ la, yɔrɔ min na i bena tɔɔrɔ kudayi tasuma kɔnɔ. O kalan be Ala tɔgɔ tiɲɛ. Jehova ye kanu Ala ye, a tɛ se ka adamadenw tɔɔrɔ abada nin cogo la (1 Zan 4:8). I bena mun miiri cɛɛ dɔ koo la min b’a deen murutilen ɲangi a kɛtɔ k’a bolo don tasuma na? Yala i bena o cɛɛ sugu bonya wa? Yala i bena a ɲini yɛrɛ k’o cɛɛ lɔn wa? Abada. N’a sɔrɔ i bena a miiri ko a ka fari dɛ! Nka, Sutana b’a fɛ an k’a miiri ko Jehova be mɔgɔ tɔɔrɔ tasuma kɔnɔ fɔɔ abada!\n18. Ka suuw bato, o basiginen be diinanw ka ngalon kalan juman kan?\n18 Sutana be tɛmɛ diinan dɔw fɛ fana k’a fɔ ko mɔgɔ mana sa, a be yɛlɛma ka kɛ danfɛn yebali ye mɔgɔ ɲɛnamaw ka kan k’a min bonya. Ka kɛɲɛ n’o kalan ye, o danfɛn yebaliw be se ka kɛ teri barikamanw ye wala jugu farimanw ye. Mɔgɔ caaman lanen be o ngalon kuma na. U be siran suuw ɲɛ ani u b’u bonya k’u bato. Nka Bibulu b’a fɔ ko mɔgɔ salenw be sinɔgɔra ani ko an ka kan ka tiɲɛn Ala Jehova kelenpe dɔrɔn lo bato. Ale lo ye an Danbaga ani fɛɛn bɛɛ Dibaga ye.—Yirali 4:11.\n19. Ka tiɲɛn lɔn mɔgɔ salenw koo la, o b’i dɛmɛ ka Bibulu ka kalan wɛrɛ juman faamu?\n19 Ka tiɲɛn lɔn mɔgɔ salenw koo la, o b’a to diinanw ka ngalon kalanw kana i lafili. O fana b’i dɛmɛ ka Bibulu ka kalan wɛrɛw faamu. Ɲɛyirali fɛ, i kɛtɔ k’a faamu ko mɔgɔ salenw tɛ taga lahara, layidu min tara ɲɛnamaya banbali koo la alijɛnɛ kɔnɔ dugukolo kan, o be kɛ sɔbɛ koo ye i fɛ.\n20. An bena mun lo ye kalansen nata la?\n20 Kabi galen, cɛɛ tilennen Zɔbu tun ye ɲiningali nin kɛ ko: “Adamaden min sara, o be se ka kunun tugu wa?” (Zɔbu 14:14). Mɔgɔ min be sinɔgɔra saya la, yala o tigi be se ka segi ka kɛ ɲɛnamaya la kokura wa? Bibulu be min fɔ o koo la, o be mɔgɔ jigi tugu kosɔbɛ. An bena o lo ye kalansen nata la.\n^ dakun 5 Ɲɛfɔli dira “niin” ani “hakili” kumadenw kan gafe nin ɲɛɛ 208-211 kan.\nMɔgɔ salenw tɛ yeli kɛ, u tɛ mɛnni kɛ ani u fana tɛ miiri.—Waajulikɛla 9:5.\nMɔgɔ salenw be lafiɲɛna, u tɛ tɔɔrɔ la.—Zan 11:11.\nAn be sa katuguni an ye jurumu cɛɛn ta Adama fɛ.—Ɔrɔmukaw 5:12.


MAKABEW FƆLƆ 15 AKKDC08 - Girɛkiw ka dugukolodennin - Bible Search\nMAKABEW FƆLƆ 14 MAKABEW FƆLƆ 16\nMAKABEW FƆLƆ 15\nAntiyokusi ye bataki min ci Simɔn ma\n1Girɛkiw ka dugukolodennin minw be kɔgɔji cɛma, olu masacɛ Demetiriyusi fɔlɔ dencɛ, Antiyokusi wolonwulanan tun ye bataki ci sarakalasebagaw kuntigi Simɔn ma, min ye zuwifuw ɲamɔgɔba ye, k'a ci zuwifuw bɛɛ ma fana. 2A tun sɛbɛnn'a kɔnɔ ko:\n«Ne masacɛ Antiyokusi be sarakalasebagaw kuntigi Simɔn fo, min ye zuwifuw ɲamɔgɔba ye. Ne be zuwifuw bɛɛ fo. 3Mɔgɔjugu dɔw tun ye ne faaw ka jamana bɔsi, ne bena o kuma wili janko k'a kɛ i n'a fɔ a tun be cogo min na fɔlɔ la. O la, ne ye kɛlɛden caaman ta baara la, ka kɛlɛkɛkurunw labɛn 4janko ka taga jigi jamana kɔnɔ, mɔgɔ minw y'an ka jamana cɛn ka n ka mara dugu caaman halaki, k'olu kɛlɛ. 5Sisan, masacɛ minw kɔnna ne ɲa, olu ye aw to aw ma nisɔngɔ n'o ɲɔgɔnna sara a ye, ne be sɔn o ka to ten. U ye aw to aw ma fɛɛn wɛrɛ minw sara fana, o fana be ten. 6Ne be sira d'i ma k'i yɛrɛ ka wari dilan, o ka kɛ i ka jamana wari ye. 7Zeruzalɛmu ni Alabatosoba labilanin lo ka to u yɛrɛ ma. I ye kɛlɛkɛminan minw bɛɛ sɔrɔ, ka dugu barikaman minw bɛɛ lɔ k'i ka mɔgɔw to u kɔnɔ, olu bɛɛ be kɛ i ta ye. 8K'a ta bii ma fɔɔ tuma bɛɛ, i ka kan ka wari min bɛɛ don masacɛ ka kɛsu la, ni min bɛɛ tun bena wajibiya i fɛ sini, o bɛɛ dabilara i faan fɛ. 9Ni ne ye n ka fanga sigi n ka mara kɔnɔ tugu tuma min na, ne bena e n'i ka siya boɲa, ka boɲa la Alabatosoba kan cogo min na, mɔgɔ bɛɛ bena aw ka boɲa ye.»\nTirifɔn be datugu Dɔra\n10Girɛkiw ka masaya saan 174nan na, Antiyokusi segira ka na a faso la. Kɛlɛdenw bɛɛ tugur'a kɔ, mɔgɔ damani dɔrɔn tora ni Tirifɔn ye. 11Antiyokusi ye Tirifɔn gwɛn, Tirifɔn bolila ka taga Dɔra, kɔgɔjida la. 12A tun y'a lɔn kosɔbɛ ko dɔ be farala gwɛlɛya kan, ko a ka kɛlɛdenw tun bolila k'a to a kelen. 13Antiyokusi tagara sigi Dɔra gɛrɛfɛ k'a datugu ni kɛlɛden mɔgɔ waa kɛmɛ ni mugan (120 000) ye, ni sotigiw mɔgɔ waa seegi (8 000). 14A ye dugu lamini, kurunw ye dugu datugu kɔgɔji faan fɛ. O la, u ye mɔgɔw bali ka don dugu kɔnɔ, walima ka bɔ, dugukolo ni kɔgɔji faan fɛ.»\nZuwifuw be bɛɛn lakuraya\n15Numeniyusi n'a tɔɲɔgɔnw bɔra Ɔrɔmu ka kɔsegi ni batakiw ye u bolo minw be cira jamana dɔw ka masaw ma. A fɔra u kɔnɔ ko: 16«Ne Lusiyusi, Ɔrɔmukaw ka lasigiden, ne be masacɛ Potoleme fo. 17Sarakalasebagaw kuntigi Simɔn ni zuwifu tɔw ye mɔgɔ minw ci, olu nana an fɛ i n'a fɔ an teriw n'an jɛnɲɔgɔnw, janko ka teriya ni bɛɛn lakuraya, min tun b'an cɛ ka kɔrɔ. 18U nana ni nigɛkunbɛnnan sanulaman ye min gwiliya ye kilo kɛmɛ duuru ye. 19O le kosɔn, a diyara an ye ka sɛbɛ ci jamana dɔw ka masaw ma, ko u kana cogo ɲini ka kojugu kɛ zuwifuw la, u kana u kɛlɛ. Olu, n'u ka duguw, walima u ka jamana, ko u kana jɛn n'u kɛlɛbagaw ye. 20An y'a latigɛ fana ko an be sɔn k'u ka nigɛkunbɛnnan minɛ. 21O la, ni mɔgɔjugu dɔw bolila ka bɔ u ka jamana na ka taga aw fɛ, aw k'u don sarakalasebagaw kuntigi Simɔn bolo janko ale k'a tigi ɲaa gwan ka kɛɲɛ n'u ka sariya ye.»\n22A y'o bataki ɲɔgɔn fana ci masacɛ Demetiriyusi ma, ni Atale, ni Ariyarati, ni Arisasi, 23ani yɔrɔ nunu bɛɛ la: Samusame, Siparita, Delɔsi, Mindɔsi, Sisiyoni, Kari, Samɔsi, Panfili, Lisi, Alikarinasi, Orodɛsi, Faseli, Kɔsi, Side, Aradɔsi, Gɔritini, Sinidi, Sipɔrɔ, ani Sirɛni. 24O bataki ɲɔgɔn kelen cira sarakalasebagaw kuntigi Simɔn fana ma.\nAntiyokusi wolonwulanan be Simɔn jalaki\n25Masacɛ Antiyokusi ye Dɔra datugu, ka to ka kɛlɛdenw ci ka taga dugu nin kama, ani ka kɛlɛkɛwotorow dilan. A ye Tirifɔn nunu datugu fɔɔ mɔgɔ si tun te se ka don dugu kɔnɔ, walima ka bɔ. 26Simɔn ye kɛlɛdenŋana waa fila (2 000) ci a ma janko u k'a dɛmɛ kɛlɛ la. A ye warigwɛ ni sanu ci fana, ani minan caaman. 27Nga masacɛ ma sɔn k'u minɛ, o dama tɛ, a tun bɛnna koo min bɛɛ la ni Simɔn ye, a bɔra o bɛɛ kan, ka yɛlɛma ka kɛ a jugu ye. 28A ye Atenobiyusi ci a fɛ, min ye masacɛ ka mɔgɔsɔbɛw dɔ ye, janko ka kuma n'a ye k'a fɔ ko: «Aw siginin be Zope ni Gazara, ani Zeruzalɛmu dugu yɔrɔ barikaman kɔnɔ. Ne ka mara duguw lo. 29Aw ye o yɔrɔ maraw cɛn pewu, ka kojugu caaman kɛ jamana kɔnɔ, ka ne ka mara yɔrɔ dɔw minɛ. 30O la sisan, aw ye dugu minw minɛ, aw k'olu segi ne ma. Aw nana sigi yɔrɔ minw na fana Zude mara kɔɔ kan, aw k'o sɔngɔ sara. 31N'aw ma sɔn, aw ka warigwɛ kilo waa tan ni saba (13 000) di dugu nunu nɔɔ na, aw ye cɛnni min kɛ, k'o warida ɲɔgɔn sara o kosɔn, ani dugu nunu ka sigisɔngɔ nɔɔ na. N'o tɛ, an bena na aw kɛlɛ.»\n32Masacɛ ka mɔgɔsɔbɛ Atenobiyusi sera Zeruzalɛmu tuma min na, a ye Simɔn ka boɲa n'a ka fɛntigiya ye, ka sanu ni warigwɛ minanw ye minanbilafɛn kan, a kabakoyara o la. A ye masacɛ ka kuma fɔ a ye. 33Simɔn y'a jaabi ko: «An ye dugukolo min minɛ, o ye an faaw cɛɛn ye, an juguw tun ye min bɔsi k'a kɛ u ta ye fanga la waati dɔ kɔnɔ. Mɔgɔ wɛrɛw ka yɔrɔ tɛ, mɔgɔ wɛrɛ ka nafolo tɛ fana. 34Anw ye waatiɲuman sɔrɔ minkɛ, an y'an faaw cɛɛn minɛ k'a kɛ an ta ye tugu. 35I ko Zope ni Gazara ye i ta ye. O dugu nunu mɔgɔw kɔni ye kojugu caaman kɛ an ka siya la, n'an ka jamana na. O bɛɛ n'a ta, an bena warigwɛ kilo waa fila ni kɛmɛ wolonwula (2 700) d'i ma u nɔɔ na.»\nAtenobiyusi ma foyi fɔ. 36A dimininba kɔsegira masacɛ fɛ ka Simɔn ka jaabi nin fɔ a ye. A ye fɛnɲumanbaba minw ye Simɔn fɛ, a y'o lakali a ye. Masacɛ dimina kosɔbɛ.\nKɛndebe be Zude mara tɔɔrɔ\n37Tirifɔn donna kurun dɔ kɔnɔ ka boli ka taga Ɔrɔtoziya. 38Masacɛ Antiyokusi ye Kɛndebe kɛ kɛlɛkuntigiba ye kɔgɔjida mara la, ka kɛlɛden sennatigiw ni sotigiw kalifa a ma. 39A y'a fɔ a ye ko a k'a ka kɛlɛdenw sigiyɔrɔ kɛ Zude mara dafɛ. Ko a ka Kedurɔn lɔ kura ye, ka barika don a dondaw la, ani ka zuwifuw kɛlɛ. Masacɛ tugura Tirifɔn kɔ k'a gwɛn.\n40Kɛndebe tagara Zamuniya k'a daminɛ ka to ka zuwifuw darabɔ. A tun be to ka don Zude mara la k'o yɔrɔ mɔgɔw minɛ ka bɔ n'u ye, ani k'u faga. 41A ye Kedurɔn lɔ kura ye, ka sotigiw ni kɛlɛden sennatigiw to a kɔnɔ, olu ka to ka bɔ, ka ben mɔgɔw kan Zude siraw kan, i ko masacɛ tun y'a fɔ a ye cogo min na.


Cɛf 8 AKKDC08 - Efarayimu kɔmɔgɔw y'a fɔ Zedeyɔn ye ko: - Bible Search\nCɛf 7 Cɛf 9\nEfarayimu kɔmɔgɔw ka dimi\n1Efarayimu kɔmɔgɔw y'a fɔ Zedeyɔn ye ko: «I ye mun le kɛ anw na ten? Mun na i ma anw wele ka taga madiyanw kɛlɛyɔrɔ la?» U y'a jalaki kosɔbɛ. 2O la, Zedeyɔn y'a fɔ u ye ko: «Ne ye mun le kɛ min be se ka suma ni aw ka kɛta ye? Efarayimu kɔmɔgɔw ye baara min kɛ, yala o man fisa ni Abiyezɛri ka mɔgɔw ta ye wa? 3- Ala ye madiyanw ka kuntigiw don aw le bolo, minw ye Orɛbu ni Zɛbu ye. Ne ye mun le kɛ min be se ka suma ni aw ta ye?» Zedeyɔn y'o kuma fɔ ka ban yɔrɔ min na dɔrɔn, u dusu sumana.\nZedeyɔn be tugu Madiyanw kɔ\n4Zedeyɔn ni mɔgɔ kɛmɛ saba nunu sera Zurudɛn baji daa la tuma min na, u y'a tigɛ. U tun sigɛnna kosɔbɛ, nga u tora ka tugu Madiyanw kɔ. 5Zedeyɔn y'a fɔ Sukɔtikaw ye ko: «Aw ka ɲa ne ma ka dumuni di ne ka kɔmɔgɔw ma, bari u sigɛnnin lo kosɔbɛ, ne be Madiyanw ka masacɛ Zɛba ni Salimuna gwɛnna.» 6Nga Sukɔtikaw ka kuntigiw y'a jaabi ko yala a sera Zɛba ni Salimuna kɔrɔ ka ban wa, ni olu bena dumuni di a ka kɛlɛdenw ma. 7Zedeyɔn y'a fɔ u ye ko: «N'a kɛra ten, ni Masaba ye Zɛba ni Salimuna don ne bolo tuma min na, ne bena aw bugɔ ni kongokolon ŋɔnibolow ye.» 8A tɛmɛna ka taga Penuyɛli, k'o yɔrɔ mɔgɔw daali fana. Olu ye Sukɔtikaw ka kuma ɲɔgɔn fɔ a ye. 9A fana y'a fɔ olu ye ko: «Ni ne ɲuman segira, ne bena aw ka dugu sangaso nin ci.»\n10O y'a sɔrɔ Zɛba ni Salimuna tun be Karikɔri mara la n'u ka kɛlɛdenw ye. U tun be se mɔgɔ waa tan ni duuru (15 000) ɲɔgɔn ma. Olu le tun tora kɔrɔn fɛ mɔgɔw ka kɛlɛdenw na. U tun ye mɔgɔ waa kɛmɛ ni mugan (120 000) faga. Minw tun ye cɛfariw ye. 11Kɔrɔn faan fɛ mɔgɔ minw tun be sigi ka yaala, n'u tun be Nobasi ni Yogibeya, kɛlɛden minw tun lanin b'a la kosɔbɛ ko foyi tena u sɔrɔ, Zedeyɔn ye olu ka sira le ta ka taga olu kɛlɛ. 12Madiyanw ka masacɛ Zɛba ni Salimuna ye boli ta, Zedeyɔn tugura u kɔ k'u minɛ. A kɛra ten, a y'u ka kɛlɛdenw bɛɛ ɲagami.\n13O kɔ, Zowasi dencɛ Zedeyɔn kɔsegira ka bɔ kɛlɛkɛyɔrɔ nin na ka tɛmɛ Ɛrɛsi tintin faan fɛ. 14A ye Sukɔti kanbelen dɔ minɛ k'a ɲininga dugu nin kuntigiw n'a cɛkɔrɔbaw tɔgɔw la. Ale y'u tɔgɔ sɛbɛn k'o d'a ma, o bɛɛ kɛra mɔgɔ bi wolonwula ni wolonwula ye. 15O kɔ, a tagar'a fɔ Sukɔtikaw ye ko: «Aw ye ne dɔgɔya Zɛba ni Salimuna minw kama, olu filɛ sa, aw tun y'a fɔ k'o tuma na, ne sera Zɛba ni Salimuna kɔrɔ ka ban, ni aw bena dumuni di ne ka mɔgɔ sɛgɛnninw ma wa?» 16A ye dugu cɛkɔrɔbaw minɛ, ka tila ka Sukɔtikaw tɔɔrɔ ni kongokolon kɔnɔ ŋɔniw ye. 17A fana ye Penuyɛli dugu sangaso ci ka dugumɔgɔ cɛmanw faga.\n18O kɔ, a y'a fɔ Zɛba ni Salimuna ye ko: «Aw tun ye Tabɔrika minw faga, olu tun be cogo di?» U y'a jaabi ko: «U tun be i n'a fɔ ele, u kelen kelen bɛɛ tun kɛra i n'a fɔ masadenw.» 19A y'a fɔ u ye ko: «Ne badenw tun lo, an ye baa kelen ye. Masaba kosɔn, ni aw tun ma u faga, ne tun tena aw faga fana.» 20O kɔ, a y'a fɔ a deen fɔlɔ Yetɛri ye ko ale ka wili k'u faga, nga deen nin ma sɔn k'a ka murujan bɔ, bari a tun be siran, a tun ka dɔgɔ. 21Zɛba ni Salimuna y'a fɔ Zedeyɔn ye ko ale yɛrɛ ka wili ka olu faga. Ko bari cɛɛ bɛɛ be n'u ka cɛfariya ye. Zedeyɔn wilila k'u faga. O kɔ, masirifɛn minw tun be u ka ɲɔgɔmɛw kaan na, a ye olu ta.\nZedeyɔn ka saya\n22O kɔ, Isirayɛlidenw y'a fɔ Zedeyɔn ye ko: «Sigi an kunna, e n'i deen an'i mamaden, bari e le kɛra sababu ye k'an bɔsi madiyanw bolo.» 23Nga Zedeyɔn y'a fɔ u ye ko: «Ne tena sigi aw kunna, ne deen fana tena sigi aw kunna. Masaba le ye aw kuntigi ye.»\n24A y'a fɔ u ye ko: «Ne bena fɛɛn kelen le ɲini aw fɛ. Aw ye tulolanigɛ minw sɔrɔ an juguw fɛ, aw kelen kelen bɛɛ k'aw taw dɔ di ne ma.» O y'a sɔrɔ tulolanigɛ sanulaman tun be u juguw fɛ, bari Isimayɛli kɔmɔgɔw tun lo. 25U y'a fɔ a ye ko: «An bena o di ni diyanako ye.» U ye fani dɔ la duguma, u ye fɛɛn minw sɔrɔ u juguw fɛ, u kelen kelen bɛɛ ye bololanigɛ kelen bɔ o la k'o fili o fani kɔnɔ. 26Zedeyɔn tun ye bololanigɛ sanulaman minw ɲini u fɛ, u gwiliya tun sera kilo mugan ni duuru ma. Kaan masirifɛnw, ni tulolanigɛw ani madiyanw ka masacɛw ka faniwulen sɔngɔgwɛlɛnw, olu tun ma jati, ani ɲɔgɔmɛw kaan masirifɛnw, olu fana niin tun t'o la. 27Zedeyɔn y'u ta ka jaa lalaga n'o ye k'a bila a ka dugu la min ye Ofira ye. A laban, Isirayɛlidenw bɛɛ ye Ala to yen, ka nɔrɔ o la. A kɛra ten, o kɛra i n'a fɔ jaan, Zedeyɔn n'a ka soo fɛ.\n28Madiyanw tun te se k'u kuun kɔrɔta fewu Isirayɛlidenw ɲana. U kuun majiginin tora. Jamana nin tora hɛrɛ la saan bi naani kɔnɔ Zedeyɔn ka tile la.\n29Zowasi dencɛ Zedeyɔn u be min wele Yerubaali, ale kɔsegira ka taga sigi a ka soo. 30A deenw tun ye mɔgɔ bi wolonwula ye, bari muso caaman le tun b'a fɛ. 31A ka gɛrɛfɛmuso min tun be Sisɛmu, ale fana tun ye dencɛ sɔrɔ a ye. U y'a tɔgɔ la ko Abimelɛki. 32Zowasi dencɛ Zedeyɔn kɔrɔla kosɔbɛ ka sɔrɔ ka sa. U y'a suu don a facɛ ka kaburu la Ofira dugu kɔnɔ, min tun ye Abiyezɛri ka dugu ye.\n33Zedeyɔn sanin kɔ, Isirayɛlidenw y'a daminɛ ka *Baali sɔn yɔrɔ caaman na, ka joo dɔ minɛ min tɔgɔ ko Baali Beriti k'o kɛ batofɛn ye. 34U jugu minw tun y'u lamini, Masaba, Isirayɛli ka Ala ale min tun y'u bɔsi o bolo, u m'u hakili to ale la tugu. 35O kɔ, u faranna ka bɔ Yerubaali ka somɔgɔw la, min ye Zedeyɔn ye, k'a sɔrɔ a tun ye koɲuman caaman kɛ u ye.


Eze 21 AKKDC08 - Masaba kumana ne fɛ ko: «Adamaden, i - Bible Search\nEze 20 Eze 22\nBabilɔni le ye Masaba ka murujan ye\n1Masaba kumana ne fɛ ko: 2«Adamaden, i ɲaa sin worodugu ɲafan fɛ, ka kirayakuma fɔ worodugu ɲafan fɛ tuu kama. 3A fɔ a ye ko a ka ne Masaba ka kuma lamɛn. Ko ne Matigi, Masaba ko ne bena tasuma don a la, o yɔrɔ yiriw bɛɛ bena jɛni, u kɛnɛmanw fara janinw kan. Foyi tena se ka tasumaba nin faga. Fɛɛn o fɛɛn be yen k'a ta worodugu ɲafan fɛ ka ta'a bila kɔgɔdugu ɲafan fɛ, a bena o bɛɛ jɛni. 4Bɛɛ ben'a ye ko ne Masaba ye tasuma nin mana, a tena faga.» 5Ne ko: «Ee, Matigi, Masaba, u be ne koo fɔra ko ne ye talen labaga dɔrɔn le ye.»\n6O kɔ, Masaba kumana ne fɛ ko: 7«Adamaden, i ɲaa sin Zeruzalɛmu faan fɛ ka kuma sɔnnikɛyɔrɔw kama. Kiraya kɛ Isirayɛli jamana kama 8k'a fɔ Isirayɛlidenw ye ko ne Masaba ko ne be nana u kama. Ne bena n ka murujan bɔ a foroko la k'u bɛɛ faga, mɔgɔtilennin fara mɔgɔjuguw kan. 9Ne b'a fɛ k'u bɛɛ faga. O la, ne be n ka murujan bɔ a foroko la u bɛɛ kama k'a ta worodugu ɲafan fɛ fɔɔ ka ta'a bila kɔgɔdugu ɲafan fɛ. 10O tuma na, mɔgɔw bɛɛ ben'a lɔn ko ne Masaba ye n ka murujan bɔ a foroko la. A tena kɔsegi a foroko la tugu.\n11«E kɔni, adamaden, i ka ŋunan! I ka ŋunan u ɲana k'i kɔɔ kuru dusukasi kosɔn. 12N'u y'i ɲininga ko i be ŋunanna mun kosɔn, i k'u jaabi ko kibarujugu bena se, o kosɔn, mɔgɔw bɛɛ jaa bena tigɛ, u barika bena ban, u fari bena faga, u kunbiri bena kɛ jii ye. Ɔnhɔn, a be nana! A bena kɛ tiɲɛ na. Ne Matigi, Masaba le ko ten.»\nKirayakuma, murujan koo la\n13Masaba kumana ne fɛ ko: 14«Adamaden, kiraya kɛ k'a fɔ ko ne Masaba ko:\na daa diyara, a jɔsira.\n15A daa diyara fagali kama,\na jɔsira janko a ka manamana.\nAn ka ɲanagwɛ kɛ ne dencɛ ka masabere kosɔn wa?\nMurujan be bere nin ɲɔgɔn bɛɛ mafiɲɛya.\n16Murujan dir'a jɔsibaga ma\njanko mɔgɔ k'a minɛ a bolo.\nA daa diyara, a jɔsira\njanko a ka don mɔgɔfagala bolo.\n17Adamaden, kule dusukasi bolo,\nbari murujan nin ɲasinnin be ne ka mɔgɔw ma,\na ɲasinnin be Isirayɛlidenw kuntigiw bɛɛ ma.\nU bena faga ɲɔgɔn fɛ.\nO la, e k'i kuun minɛ jigitigɛ bolo.\n18Kɔrɔbɔliba bena na.\nNe Matigi, Masaba le ko ten.\n19Ayiwa adamaden, kiraya kɛ,\ni tigɛ ci ɲɔgɔn na.\nMurujan bena tigɛli kɛ siɲɛ fila,\nsiɲɛ saba yɛrɛ.\nMurujan be yen fagali kama,\na bena fagali caaman kɛ faan bɛɛ la.\n20Ne ye mɔgɔfagamurujan bila u ka dondaw bɛɛ la\njanko u jaa ka tigɛ ani k'u caaman ben.\nAa! A dilannin be ka manamana,\na labɛnnin lo fagali kama.\n21Murujan dadiman, fagali kɛ kinibolo faan fɛ,\nfagali kɛ numanbolo faan fɛ,\nfagali kɛ faan bɛɛ la!\n22Ne fana bena n tigɛ ci ɲɔgɔn na\nka n dimi bɔ.\nNe Masaba le kumana.»\nBabilɔnikaw bena na Zeruzalɛmu kama\n23Masaba kumana ne fɛ ko: 24«Adamaden, sira fila bɔ Babilɔni masacɛ ka murujantigiw ye, u fila bɛɛ ka bɔ jamana kelen na. I ka taamasiɲɛ bila u faranyɔrɔ la ka sin duguba nin ma. 25Sira kelen ka taga ni Babilɔni kɛlɛdenw ye amoniw ka duguba Araba kɔnɔ, kelen ka taga n'u ye Zeruzalɛmu kɔnɔ, Zuda mara dugu barikaman. 26Bari Babilɔni masacɛ lɔnin be sirafaran na, sira nunu kunbɛnyɔrɔ la, ka lagwɛli kɛ. A be biɲɛw yuguyugu, k'a ka joow ɲininga, k'a ka sogow biɲɛ kɔlɔsi.e 27Biɲɛ yuguyuguta min be Zeruzalɛmu yira, o don a kinibolo la. A ka kan ka taga Zeruzalɛmu ka kogocifɛnw bila, ka sira di ko u ka fagali kɛ, ka kɛlɛ kulekan wili, ka kogocifɛnw bila dugu dondaw la, ka bɔgɔ tonton k'a kɛ yɛlɛyɔrɔ ye, ka kɛlɛkɛyɔrɔw lɔ, ka dingɛw sogi. 28Zeruzalɛmukaw bena miiri k'o lagwɛli nin te foyi ye bari u tun kalila ɲɔgɔn ye ko u be kɛ ɲɔgɔn ɲiiw ye. Nga a bena u hakili jigi u ka tilenbaliyakow le la k'u minɛ.\n29«O kosɔn, ne Matigi, Masaba b'a fɔ u ye ko: ‹Aw ye ne hakili jigi aw ka tilenbaliyakow la, tuma min na aw ka murutikow bɔra kɛnɛ kan, Aw ka kojuguw yera aw ka kɛwaliw bɛɛ la. O kosɔn, aw juguw bena aw minɛ. 30E kɔni, Isirayɛli ka kuntigijugu, e min te siran Ala ɲa, i ka kojugu ser'a daan na, i ka loon sera. 31Ne Matigi, Masaba ko aw ka fani melekenin foni ka bɔ a kuun na, aw ye masafugulan bɔ a kuun na. Yɛlɛmani bena don: Mɔgɔ min majiginin lo, o bena boɲa sɔrɔ, min ye boɲa sɔrɔ, o bena majigi. 32Tomo o tomo! Ne bena Zeruzalɛmu cɛn k'a kɛ tomo ye! Kitiko be min bolo, ne ben'a di min ma, koo nin tena kɛ sanni ale ka na.›\n33- «Adamaden, kirayakuma fɔ ko ne Matigi, Masaba b'a fɔra amoniw n'u ka nɛnili koo la ko:\nMurujan, murujan bɔra fagali kama,\na jɔsira janko ka mɔgɔw halaki,\njanko a ka manamana!\n34Hali ni yelifɛnkolonw ni kirayakuma galonlamanw be yen aw koo la, mɔgɔjugu minw ka kan ni fagali ye, u kaan bena tigɛ ni murujan ye. I ka kojugu ser'a daan na, i ka loon sera.\n35«Murujan kɔsegi a foroko la. I danna yɔrɔ min na, i wolola jamana min na, ne bena i kiti o yɔrɔ la. 36Ne bena n dimi bɔ i la, k'i fiyɛ ni n ka dimi tasuma ye. Ne bena i don cɛfariw bolo minw ye cɛnnikɛbaga belebelew ye. 37I bena jɛni tasuma kɔnɔ, i joli bena bɔn jamana kɔnɔ, mɔgɔ si hakili tena to i la tugu, bari ne Masaba kumana.»


Bibulu ka maanaw: Alijɛnɛ kura dugukolo kan - Jehova Seerew ka ɛntɛrɛnɛti yɔrɔ daganin\nYIRI jamanjan nunu filɛ, ani filɛru ɲumanw ni kulu jamanjanw fana. Yɔrɔ nin cɛ ka ɲi dɛ, tiɲɛn tɛ? Kongosogo nin filɛ a be dumuni kɛra cɛdennin bolo kɔnɔ. Jaraw lanin filɛ, ani olu kɔfɛ soow be biin ɲimina. A tɛna diya i ye ka ɲɛnamaya kɛ yɔrɔ cɛɲumanba nin ɲɔgɔn kɔnɔ wa?\nAla b’a fɛ i ka ɲɛnamaya kɛ kudayi alijɛnɛ kɔnɔ dugukolo kan. Dimi ni tɔɔrɔ minw be mɔgɔw kan bi a t’a fɛ u si ka kɛ i la. Mɔgɔ minw bena sigi alijɛnɛ kɔnɔ, Bibulu ka layidu nin ɲɛsinna u ma ko: ‘Ala bena to u cɛma. Mɔgɔ tɛna sa, mɔgɔ tɛna kasi, mɔgɔ tɛna tɔɔrɔ tugun. Koo kɔrɔw bɛɛ tununa bugubugu.’\nO yɛlɛmani kabakoman bena kɛ Yezu sababu lo fɛ. A bena o kɛ tuma juman? A bena o kɛ juguya ni mɔgɔ juguw bɛɛ bɔnin kɔ dugukolo kan. Kana ɲinɛ ko tuma min na Yezu tun be dugukolo kan, a ye banabagatɔ sifaw bɛɛ kɛnɛya ani ka suuw yɛrɛ lakunu. A y’o kɛ k’a yira a bena min kɛ dugukolo kuru bɛɛ kan tuma min na a bena kɛ Ala ka Masaya kuntigi ye.\nMiiri k’a filɛ ɲɛnamaya bena diya cogo min na alijɛnɛ kura kɔnɔ dugukolo kan! Yezu ye mɔgɔ minw sugandi, ale ni olu bena kuntigiya kɛ k’u to sankolo la. O kuntigiw bena u janto mɔgɔw bɛɛ la dugukolo kan walisa u ka to hɛɛrɛ la. Sisan, an k’a filɛ an ka kan ka min kɛ walisa Ala ka ɲɛnamaya banbali di an ma a ka alijɛnɛ kura kɔnɔ.\nYirali 21:3, 4; 5:9, 10; 14:1-3.\nBibulu b’a yira ko an bena ɲɛnamaya kɛ cogo di alijɛnɛ kɔnɔ dugukolo kan?\nMɔgɔ minw bena sigi alijɛnɛ kɔnɔ, Bibulu ka layidu juman ɲɛsinna u ma?\nYezu bena o yɛlɛmani kabakoman kɛ tuma juman?\nTuma min na Yezu tun be dugukolo kan, a ye mun lo kɛ k’a yira a bena min dafa ni a nana kɛ Ala ka Masaya kuntigi ye?\nYezu n’a ka masaɲɔgɔnw bena u janto mun lo la tuma min na u bena to sankolo la ka dugukolo mara?\nYirali 5:9, 10 kalan.\nMun na an be se ka la a la ko minw bena kuntigiya kɛ dugukolo kan saan waa kelen mara wagati la, u bena kɛ masaw ni sarakalasebaga makaritigi hinɛmanw ye? (Efɛz. 4:20-24; 1 Piyɛri 1:7; 3:8; 5:6-10)\nYirali 14:1-3 kalan.\nFaa ni sagaden tɔgɔw sɛbɛra mɔgɔ 144 000 teenw na, o kɔrɔ ko di? (1 Kor. 3:23; 2 Tim. 2:19; Yir. 3:12)\nA ci dɔ ma A ci dɔ ma Maana 115nan: Alijɛnɛ kura dugukolo kan


<< < Zheremi 31 > >>\nIzirayɛli woolo pe yaa ka sɔngɔrɔ wa pe tara ti ni\n1 Yawe Yɛnŋɛlɛ lì yo fɔ: «Ko sanga wo ni, mi yaa ka pye Izirayɛli seye woolo pe ni fuun pe Yɛnŋɛlɛ, poro fun pe yaa ka pye na woolo.»\n2 Pa Yawe Yɛnŋɛlɛ lì yo yɛɛn fɔ:\n«Leele mbele pè shɔ tokobi wi kɛɛ,\nporo wɛlɛ pe kala li yɛn ma mi ŋa Yɛnŋɛlɛ na ndanla wa gbinri wi ni.\nIzirayɛli woolo pe yɛn na kee wa pe wogosaga kɛɛ ki yeri.»\n3 Yawe Yɛnŋɛlɛ lìli yɛɛ naga we na maga lɛ wa faa, ma yo fɔ:\n«Ye yɛn mala ndanla ndanlawa mbakɔɔ ni,\nko kala kì ti mì koro ma mara ye na wa na kagbaraga pyege ki ni.\n4 Mi yaa ye tɛgɛ naa fɔnŋgɔ wa ye cɛnsaga lɛgɛ ki ni, ye yaa si koro mbe yeresaga ta,\nyoro Izirayɛli woolo mbele na lendanlambala!\nYe yaa ka ye pimbigile ke lɛ naa paa ye yɛɛ fereyaara yɛn,\nye yaa ka yiri mbe pinlɛ mbaa yoo yɔfɛnnɛ mbele paa yɔgɔri pe ni.\n5 Ye yaa ka ɛrɛzɛn tiire sanri naa wa Samari yanwira ti na,\nmbele pe yaa ti sanri pe yaa kaa ki pire ti kaa.\n6 Pilige ka yɛn wa na paan,\nca ki kɔrɔsifɛnnɛ pe yaa kaa kɔŋgɔlɔ waa wa Efirayimu yanwira ti na, mbe yo fɔ:\n‹Ye yiri we kari wa Siyɔn ca,\nwa Yawe Yɛnŋɛlɛ, we Yɛnŋɛlɛ li yeri!› »\n7 Katugu pa Yawe Yɛnŋɛlɛ lì yo yɛɛn fɔ:\n«Yaa jɔrɔgi nayinmɛ ni Zhakɔbu setirige piile pe kala na;\nyaa yɔgɔri nayinmɛ gbɔɔ ni pe cɛnlɛ li kan,\nlo na li yɛn cɛngɛlɛ ke ni fuun ke yɛgɛ we.\nYe ye magaŋgala ke yirige yaa Yɛnŋɛlɛ li sɔnni yaa yuun fɔ:\n‹Yawe Yɛnŋɛlɛ, ma woolo pe shɔ, Izirayɛli woolo sanmbala mbele pè koro go na we.›\n8 Ye wele, mi yaa ka pe yirige wa yɔnlɔparawa kamɛŋgɛ kɛɛ tara ti ni mbe sɔngɔrɔ pe ni;\nmi yaa ka pe gbogolo mbe yiri fɔ wa tara ti kɔsaga ki na.\nFyɔɔnlɔ na jejɔgɔlɔ fɛnnɛ yaa ka pye pe ni,\nnaa kugbɔrɔ fɛnnɛ konaa jɛɛlɛ mbele pe selara yiri pe ni;\njanwa gbɔlɔ li yaa ka sɔngɔrɔ mbe pan laga ki laga ŋga ki ni.\n9 Pe yaa kaa paan mbaa gbele.\nMi yaa ka keli pe yɛgɛ mbe sɔngɔrɔ pe ni, mbe pe ta pe yɛn nala yɛnriŋgbanga yɛnri we.\nMi yaa ka kari pe ni laforo yɔn na,\nmi yaa ka toro pe ni konɔ na li yɛn ma yala la ni,\nna pe se kurugo wa li ni;\nkatugu muwi mi yɛn Izirayɛli woolo pe to we,\nEfirayimu wo wi yɛn na pinambyɔ koŋgbanŋa we.»\n10 Yoro cɛngɛlɛ woolo wele, ye Yawe Yɛnŋɛlɛ li sɛnrɛ ti logo,\nye kari ye saga sɛnrɛ ti yari wa lege, wa lɔgɔ furo tara ti ni.\nYege yo fɔ: «Ŋa wìla Izirayɛli woolo pe gbɔn ma pe jaraga, wo wi yaa ka pe gbogolo naa;\nwi yaa kaa pe kɔrɔsi paa yɛgɛ ŋga na simbaala kɔnrifɔ ma kaa naa simbaŋgbelege kɔrɔsi we.\n11 Katugu Yawe Yɛnŋɛlɛ lo li yɛn na Zhakɔbu setirige piile pe go shoo;\nŋa wi yɛn fanŋga ni ma wɛ pe na, li yɛn na pe shoo wi kɛɛ.\n12 Pe yaa ka pan mbaa yɔgɔrimɔ kɔŋgɔlɔ waa wa Siyɔn yanwira ti na;\npe yaa kaa gbinri mbaa paan Yawe Yɛnŋɛlɛ li yarijɛndɛ ti kɔrɔgɔ:\nBile, naa ɛrɛzɛn tɔnmɔ, naa sinmɛ liwoo,\nnaa simbaala, naa sikaala konaa nɛrɛ ni.\nPe yaa ka pye paa naŋgɔ kɛrɛ yɛn, nda pe yɛn na suguru tɔnmɔ ni jɛŋgɛ,\npe jatere wi se ka piri pe na naa.\n13 Ko sanga wo ni, sumboro naŋa mbajɛɛn wi yaa kaa yoo yɔgɔrimɔ ni,\nlefɔnmbɔlɔ naa lelɛŋgbaara ti ni, pe yaa kaa yɔgɔri ja.\nMi yaa ka pe kunwɔ gbelege ki kanŋga mbege pye yɔgɔrimɔ kala,\nmbe pe kotogo ki sogo pe na;\nmi yaa pe nandangawa pi kɔ mbe yɔgɔrimɔ kan pe yeri.\n14 Mi yaa saraga wɔfɛnnɛ pe kan saraga kara yanlaga woro ni pe tin;\nmi yaa na woolo pe kan pe tin na yarijɛndɛ ti ni.\nYɛnŋɛlɛ li yaa Izirayɛli woolo pe yinriwɛ ta\n15 Pa Yawe Yɛnŋɛlɛ lì yo yɛɛn fɔ:\n«Paa gbeere nuru wa Arama ca,\nnandangawa gbeere ri.\nArashɛli† wo wila wi piile pe kunwɔ pi gbele,\nwi woro na jaa poo kotogo ki sogo wi na,\nkatugu pè ku.»\n16 Pa Yawe Yɛnŋɛlɛ lì yo yɛɛn fɔ:\n«Ye ye gbelege ki yaga, ye ye yɛntunwɔ pi tulu;\nkatugu ye yaa ye tunŋgo ki sara wi ta.\nYe piile pe yaa ka sɔngɔrɔ mbe yiri wa pe juguye pe tara.\n17 Ye setirige piile pe yaa ka jigi tagasaga ta.\nYe piile pe yaa ka sɔngɔrɔ mbe pan laga pe yɛɛra tara ti ni.\n18 «Mì Efirayimu† cɛnlɛ woolo pe yuŋgbɔgɔrɔ sɛnrɛ ti logo, pe yɛn na yuun fɔ:\n‹Mà we koro, a wè koro\npaa napige yɛn, ŋga ki fa koro gbɛn.\nSɔngɔrɔ ma pan we ni ma yɛɛ kɔrɔgɔ, pa we yaa sɔngɔrɔ mbe pan ma kɔrɔgɔ,\n19 Wàa laga ma na, ɛɛn fɔ koni wè we kapere ti jɛn mari yaga;\nnaa wè kaa ki wogo ki jɛn sanga ŋa ni,\nndajɛn we yigi, fɔ a waa we kotogo ki gbɔɔn.\nFɛrɛ tì we yigi, a wè go sogo;\nkatugu kapyere nda wè pye we punwɛ sanga wi ni, ki fɛrɛ ti yɛn we na.›\n20 Efirayimu wi yɛn na pinambyɔ ŋa wi kala li yɛn ma gbɔgɔ na yeri,\npyɔ ŋa wi kala li yɛn mala ndanla fɔ jɛŋgɛ.\nSanga o sanga mi kaa para wi sɛnrɛ na,\nmi maa jatere piin wi wogo na naa.\nKi kala na, wi wogo ki yɛn ma gbɔgɔ wa na kotogo ki na.\nMi yaa ka pe yinriwɛ ta naa fɔ jɛŋgɛ.\nIzirayɛli woolo ye sɔngɔrɔ ye pan\n21 «Ye tɛgɛrɛ yaara tɛgɛ ye torokonɔ li yɔn na,\nye tire kankan tila konɔ li nari;\nkonɔ na yè lɛ yaa li kɔrɔsi jɛŋgɛ.\nYe sɔngɔrɔ ye pan, Izirayɛli woolo, yoro mbele ye yɛn na lendanlambala,\nye sɔngɔrɔ ye pan wa ye ca ki ni.\n22 Ye yaa koro mbaa mari la toro fɔ sa gbɔn wagati wiwiin,\nyoro mbele ye yɛn paa sumboro ŋa wì yiri ma je we?\nYawe Yɛnŋɛlɛ li yaa kala fɔnnɔ pye laga tara ti ni.\nJɛlɛ wo wi yaa kaa naŋa wi lagajaa†.»\nZhuda tara woolo pe yaa ka sɔngɔrɔ mbe cɛn wa pe yɔnlɔ li ni\n23 Yawe Yɛnŋɛlɛ na yawa pi ni fuun fɔ, Izirayɛli woolo Yɛnŋɛlɛ le, pa lì yo yɛɛn fɔ: «Zhuda tara woolo mbele pàa yigi kasopiile, na mi ka ka sɔngɔrɔ mbe pan pe ni sanga ŋa ni, kona wa Zhuda tara konaa ti cara ti ni, leele pe yaa kaa ki yuun fɔ:\n‹Yawe Yɛnŋɛlɛ li duwaw ma na,\nmboro Siyɔn yanwiga kpoyi ye,\nmboro ŋa kasinŋge ki cɛnsaga ye.›\n24 «Kona Zhuda tara woolo poro naa Zhuda cara woolo pe ni fuun pe yaa ka cɛn wa ki laga ki ni, naa kɛrɛ kɔnfɛnnɛ poro naa mbele pe maa yanri na toro pe yaayoro ŋgbeleye yi ni. 25 Katugu mi yaa ka fanŋga kan mbele pè te pe yeri, mbe fanŋga gbɔgɔ le mbele fuun pe fanŋga kì kɔ pe ni. 26 Ko sanga wo ni, a mì si yɛn ma yiri wa na wɔnlɔwɔ pi na, a mì sigi yan fɔ na wɔnlɔwɔ pì tanla.»\n27 Yawe Yɛnŋɛlɛ lo lì yo ma fɔ: «Piliye ya yɛn wa na paan, mi yaa ka Izirayɛli tara naa Zhuda tara ti yin sɛnwee piile naa yaayoro ti ni, paa yɛgɛ ŋga na pe ma kaa yariluguro yanragi kɛrɛ we. 28 Mìla yɛgɛ kan pe na ma pe kɔlɔgi, ma pe jan, ma pe jɔgɔ, ma pe tɔngɔ ma pe kɔ konaa ma kapege pye pe na yɛgɛ ŋga na, ki pyelɔmɔ nuŋgba pi na fun, mi yaa yɛgɛ kan pe na mbe pe gbegele mbe pe tɛgɛ konaa mbe yeresaga kan pe yeri. Yawe Yɛnŋɛlɛ lo lì yo ma. 29 Ko piliye yo ni, pe se kaa ki yuun fɔ:\na piile pe ŋgangala kè tanga pe na.›\n30 «Ɛɛn fɔ lere nuŋgba nuŋgba pyew wi yaa ka ku wi yɛɛra kajɔgɔrɔ to kala na. Lere o lere ka ɛrɛzɛn pire tugbɔɔnrɔ ka, ko fɔ wo ŋgangala koro ke yaa tanga wi na.»\n31 Yawe Yɛnŋɛlɛ lo lì yo ma fɔ: «Wele, piliye ya yɛn wa na paan, mi yaa ka yɔn finliwɛ fɔnmbɔ le Izirayɛli woolo poro naa Zhuda tara woolo pe ni. 32 Ki yɔn finliwɛ pi se ka pye paa yɔn finliwɛ mba mìla le pe tɛlɛye pe ni pi yɛn, pilige ŋga ni mìla pe yigi kɛɛ na ma yiri pe ni wa Ezhipiti tara ti ni we; ki yɔn finliwɛ mba pàa jɔgɔ we, ma sigi ta muwi mìla pye pe Fɔ we. Yawe Yɛnŋɛlɛ lo lì yo ma. 33 Ɛɛn fɔ ko piliye yan yo puŋgo na, yɔn finliwɛ mba mi yaa ka le Izirayɛli woolo pe ni pow mba yɛɛn. Yawe Yɛnŋɛlɛ lo lì yo ma fɔ: Mi yaa kanla lasiri sɛnrɛ ti le wa pe nawa, mberi yɔnlɔgɔ wa pe kotoro ti na. Mi yaa ka pye pe Yɛnŋɛlɛ, pe yaa ka pye na woolo. 34 Lere se kaa wi lewee yɛnlɛ wi kara naa, nakoma mbaa wi sefɔ wi kara naa, mbaa yuun fɔ: ‹Ki daga ma Yawe Yɛnŋɛlɛ li jɛn.› Katugu leele pe ni fuun pe yaa kanla jɛn, mbege lɛ lepigile ke na mbe sa gbɔn legbɔɔlɔ pe na. Yawe Yɛnŋɛlɛ lo lì yo ma. Mi yaa ka pe kajɔgɔrɔ ti kala yaga pe na, mi se kanla jatere wi tɛgɛ pe kapere ti na naa.»\n35 Yawe Yɛnŋɛlɛ na lì yɔnlɔ ki tɛgɛ, jaŋgo kila yanwa yinrigi yɔnlɔ na,\nlo na lìgi kɔn maga tɛgɛ yeŋge konaa wɔnŋgɔlɔ ke kan, jaŋgo kaa yanwa yinrigi yembinɛ,\nlo na li ma kɔgɔje wi yirige mbe ti wi tɔnmɔ mba pi maa yinrigi na tuun pila tinmɛ yinrigi,\nlo na pe maa li yinri Yawe Yɛnŋɛlɛ na yawa pi ni fuun fɔ, pa lì yo yɛɛn fɔ:\n36 «Ki kagala ŋgele kè kɔn ma tɛgɛ, na koro ka ya kɔ mbe wɔ wa na yɛgɛ sɔgɔwɔ,\npa kona Izirayɛli setirige piile pe mbe ya kɔ mbe wɔ wa na yɛgɛ sɔgɔwɔ, pa pe se pye naa cɛnlɛ na yɛgɛ sɔgɔwɔ. Yawe Yɛnŋɛlɛ lo lì yo ma.»\n37 Pa Yawe Yɛnŋɛlɛ lì yo yɛɛn fɔ:\n«Ndɛɛ ki pye lere mbe ya mbe naayeri wi yagawa pi taanla,\nndɛɛ ki pye lere mbe ya mbe tara ti tijuguwo pi taanla mbe gbɔn fɔ wa ti nɔgɔna cɛnyaara ti na,\npa kona mi jɛn na je Izirayɛli setirige piile pe ni fuun pe na,\nkapyere nda fuun pè pye ti kala na.\n38 Yawe Yɛnŋɛlɛ lo lì yo ma fɔ: «Ye wele, piliye ya yɛn wa na paan, pe yaa ka Zheruzalɛmu ca ki kan naa fɔnŋgɔ Yawe Yɛnŋɛlɛ li kan, mbege lɛ le Hananeyɛli sanŋgazo wi na fɔ sa gbɔn wa ca ki mbogo ki yɛnlɛ yeyɔngɔ ki na. 39 Pe yaa ka taanlamana li wa mbeli sin naa perew, mbe ca ki kɔngɔlɔ ke gbɔn mbe kari sa gbɔn fɔ wa Garɛbu tinndi wi na, kona mbe sili kɛ mbe taanla mbe kari wa Gowati laga kɛɛ ki yeri. 40 Pe maa gboolo pe nii konaa na cɔnrɔ ti waa gbunlundɛgɛ ŋga ni ki ni fuun, naa kɛɛrɛ lara ti ni fuun fɔ mbe sa gbɔn Sedirɔn lafogo ki na, mbe sa gbɔn fɔ wa Shɔnye yeyɔngɔ ki yɛnlɛ li na, wa yɔnlɔ yirisaga kɛɛ yeri, ko lara to ti ni fuun to yaa tɛgɛ ti yɛ mbe kan Yawe Yɛnŋɛlɛ li yeri. Ki lara ta kpɛ se ka jaanri naa, nakoma mbe tɔngɔ naa†.»


Eze 5 AKKDC08 - «E kɔni, adamaden, murujan dadiman ta, - Bible Search\nEze 4 Eze 6\nAla bena Isirayɛlidenw ka kojugu sara\n1«E kɔni, adamaden, murujan dadiman ta, k'o kɛ sɛrɛfe ye, k'i kuun n'i bonbosi li, k'o suma ni kilo ye k'o tilan. 2I ka kan ka tileda min kɛ ka dugu datuguko yira, n'o dafara, i be ta'a tilan sabanan kelen jɛni dugu cɛmancɛ la, k'a tilan kelen wɛrɛ ta ka to k'o tigɛtigɛ fɔɔ ka dugu lamini. A tilan sabanan dɔ nin, i b'o fili fɔɲɔ na. Ne be murujan ta ka tugu o kɔ. 3Nga, i ka dɔɔni ta k'o mara i ka jufa kɔnɔ, 4ka tila ka dɔ bɔ o la k'a don tasuma na k'a jɛni. Tasuma bena bɔ yen Isirayɛlidenw bɛɛ kama.\n5«Ne Matigi, Masaba ko: Zeruzalɛmu filɛ. Ne tun y'a sigi siyaw cɛma, ka jamanaw kɛ k'a lamini. 6A kɔnɔ mɔgɔw murutira ne sago ma. U juguyara ka tɛmɛ siya wɛrɛw kan. U murutira ne ka sariyaw ma ka tɛmɛ u lamini jamanaw kan. Bari, u ma sɔn ne sago ma, u ma ne ka sariyaw bato.\n7«O kama, ne Matigi, Masaba ko: Siya minw b'aw lamini na, aw ye ɲagamini kɛ ka tɛmɛ olu kan. Aw ma ne ka sariyaw bato, aw ma ne sagolakow kɛ. Aw murutira ka tɛmɛ aw lamini siya nunu kan. 8O la, ne Matigi, Masaba ko: Ne yɛrɛ be na aw kama, k'aw ɲaa gwan siya wɛrɛw ɲana. 9Aw ka konɔgɔninw bɛɛ kama, ne bena koo kɛ aw la, ne ma deli ka min kɛ, ne tena min ɲɔgɔn kɛ fana abada. 10- O senfɛ, faaw bena u deenw ɲimi dugu nin kɔnɔ, deenw fana bena u faaw ɲimi. Ne bena aw ɲaa gwan. Aw tɔɔ min bena to, ne bena o yɛrɛkɛ faan bɛɛ.\n11«O le y'a to, ne tɔgɔ kosɔn, ne Matigi, Masaba ko: Aw ye ne ka sigiyɔrɔ nɔgɔ n'aw ka kokuntanw ani aw ka konɔgɔninw bɛɛ ye minkɛ, ne bena aw halaki. Ne tena mɔgɔ si filɛ ka makari a la, n tena hinɛ fewu. 12Fɔɲɔbana, walima kɔngɔ bena aw tilan sabanan kelen faga dugu nin kɔnɔ. Aw tilan kelen fana bena faga ni murujan ye dugu lamini na. Ne bena tilan sabanan dɔ nin yɛrɛkɛ faan bɛɛ ka murujan bɔ ka tugu o kɔ. 13Aw ka tulogwɛlɛya kosɔn, ne bena n ka dimi yira aw la yɛrɛ le, ka n mɔnɛ bɔ. Aw ben'a lɔn ko ne ye Masaba ye, ko ne dimininba le kumana, o dimi bɛɛ bena bɔ aw la.\n14«Ne bena aw ka yɔrɔ kɛ tomo ye, k'a kɛ maloyayɔrɔ ye aw lamini siyaw bɛɛ, ani tɛmɛbagaw bɛɛ ɲana. 15Ni ne dimininba y'aw ɲaa gwan k'aw sɔngɔ kosɔbɛ tuma min na, aw ka yɔrɔ bena kɛ maloyafɛn ni nɛnifɛn ye aw lamini siyaw fɛ. A bena kɛ sababu ye u be kabakoya ani ka hakili sɔrɔ. Ne Masaba le ko ten.\n16«Ne bena aw tɔɔrɔ ni kɔngɔ ye k'aw halaki. Ne ben'a kɛ kɔngɔ be fariya aw ma, k'aw ka dumuniko gwɛlɛya. 17- Ne bena kɔngɔ ni kongosogow bila aw la k'aw deenw faga. Fɔɲɔbana ni mɔgɔfaga bena se aw fɛ. Ne bena murujan bila ka na aw kama. Ne Masaba le ko ten.»


Bar 1 AKKDC08 - Baruki ye kitabu min sɛbɛn k'a to - Bible Search\nBar int Bar 2\n1Baruki ye kitabu min sɛbɛn k'a to Babilɔni, o filɛ nin ye, ale min tun ye Ɛlikiyasi dencɛ Azadiyasi deen Sedesiyasi dencɛ Maaseyasi deen Neriyasi dencɛ ye. 2Babilɔnikaw ye Zeruzalɛmu minɛ k'a jɛni saan min na, saan duuru o kɔ, a ye nin sɛbɛ o saan kalo duurunan tile wolonwulanan loon.\n3Baruki y'a kalan Zowakimu deen Yoyakin ɲana, min tun ye Zuda mara masacɛ ye, ani jama bɛɛ ɲana min tun nana ka mɛnni kɛ. 4Mɔgɔ minw bɛɛ tun siginin be Babilɔni, Sudi baa daa la, faamaw, ni masadenw, ani cɛkɔrɔbaw, ni jama bɛɛ, u bɛɛ tun bɛ yen, mɔgɔbabaw fara tɔw kan. 5Jama tun be suun na, u tun be kasira fana ka to ka Matigi daali. 6O kɔ, u ye wari kɛ ɲɔgɔn kan ka kɛɲɛ n'u kelen kelen bɛɛ seko ye 7k'a ci Salɔmu dencɛ Ɛlikiyasi dencɛ Zowakimu ma Zeruzalɛmu, ale min tun ye sarakalasebaga ye, ni sarakalasebagaw tɔw ma, ani jama min bɛɛ tun be n'a ye Zeruzalɛmu. 8U juguw tun ye minan minw ta Matigi ka soo kɔnɔ ka taga n'u ye, Baruki tun ye olu ta *Siwan kalo tile tannan loon, janko k'u kɔsegi Zuda mara la. O tun ye warigwɛminanw ye, Zoziyasi dencɛ Sedesiyasi le tun k'u k'o lalaga, ale min tun ye Zuda mara masacɛ ye. 9U y'o lalaga Zekoniyasi nunu minɛnin kɔ Babilɔni masacɛ Nabukodonozɔri fɛ. A tun ye Zekoniyasi minɛ Zeruzalɛmu, ka Isirayɛlidenw ɲamɔgɔw minɛ, n'u ka bololabaarakɛlaw,a n'u ka faamaw, ani jamanadenw, ka taga n'u ye Babilɔni.\n10U y'a fɔ ko: «An ye wari ci aw ma janko aw ka wusulan ni begɛnw ni kɔnɔninw san, k'u kɛ saraka jɛnitaw ye, ni hakɛ yafa sarakaw. Aw ka suman sarakaw ni saraka tɔ nunu bɔ Matigi, an ka Ala ka sarakabɔyɔrɔ kan, 11ka Ala dali Babilɔni masacɛ Nabukodonozɔri n'a deen Balitazari ye janko u sii ka caya i ko sankolo be dugukolo sanfɛ kudayi cogo min na, 12janko Matigi ka barika don an na, k'an nisɔndiya, Babilɔni masacɛ Nabukodonozɔri n'a deen Balitazari ka to k'an mara, an ka baara kɛ u ye waatijan na, an koo ka diya u ye fana. 13Aw ka Matigi an ka Ala daali anw ye fana, bari an y'a hakɛ ta. Fɔɔ ka se bii ma, Matigi diminin be an kɔrɔ kosɔbɛ. 14An ye kitabu min ci aw ma, aw k'o kalan Matigi ka soo kɔnɔ Gwatakɔrɔsigi ɲanagwɛ la a n'a daganin be loon minw na janko mɔgɔw ka lɔ u ka hakɛ la.\nBabilɔni taabagaw ka dalili\n15«Aw k'a fɔ ko: ‹Matigi, an ka Ala, i tilennin lo, nga maloya ye anw ta ye i n'a fɔ a be cogo min na bii. Maloya ye anw, Zuda mara mɔgɔw ni Zeruzalɛmukaw, 16n'an ka masaw, n'an ɲamɔgɔw, n'an ka sarakalasebagaw, n'an ka kiraw, ani an bɛmaw ta ye. 17Bari an ye e Matigi hakɛ ta. 18An ma kɛ lanamɔgɔw ye, an ma ele Matigi, an ka Ala ka kuma bato, i tun b'a fɔra an ye tuma min na ko an ka sariyaw sira taama, i ye minw sigi an ye. 19Kabini loon min na i y'an faaw bɔ Ezipiti jamana na fɔɔ ka na se bii ma, an ma tilen e ma, Matigi, an ka Ala, an m'i ka kuma jati. 20O le kosɔn, tɔɔrɔw tugunin b'anw kɔ i n'a fɔ an be cogo min na bii. Ele Matigi barika la, e ka baarakɛla Musa y'an lasɔmi danga minw la, e bɔra n'an faaw ye loon min na Ezipiti jamana na janko ka jamana diman d'an ma, o kojugu nunu y'an sɔrɔ. 21I ye kiraw ci an ma, nga an ma sɔn ka ele Matigi, an ka Ala ka kuma mɛn olu fɛ. 22An kelen kelen bɛɛ tugura an ka nigɛjuguw kɔ, ka batofɛn wɛrɛw bato. An ye kojugu kɛ ele Matigi, an ka Ala ɲakɔrɔ.


Zud 7 AKKDC08 - O dugusagwɛ, Olofɛrine y'a fɔ a ka - Bible Search\nZud 6 Zud 8\nAsirikaw be Betuli datugu\n1O dugusagwɛ, Olofɛrine y'a fɔ a ka kɛlɛdenw bɛɛ ye ani jama min tun nan'a dɛmɛyɔrɔ, k'u ka wili ka sira minɛ ka taga Betuli faan fɛ, k'u dɔw ka to kuluyɔrɔ tɛmɛsiraw kan, ka Isirayɛlidenw kɛlɛ. 2O loon na, mɔgɔ minw bɛɛ tun ka kɛnɛ, olu bɛɛ wilila ka sira minɛ. Kɛlɛden sennatigi mɔgɔ waa kɛmɛ ni bi wolonwula (170 000), ni sotigi waa tan ni fila (12 000). Minanw, ni minw tun be janto u la, olu niin t'a la. Jama tun ka ca kosɔbɛ. 3U tagara sigi kɛnɛyɔrɔ la Betuli gɛrɛfɛ, u tun ka surun jii bɔyɔrɔ la. U yɛrɛkɛra ka taga jamana faan dɔ fɛ k'a ta Dotayimu fɔɔ Bɛlibayimu, faan dɔ wɛrɛ fɛ, k'a ta Betuli fɔɔ Kiyamɔn, min be Zizireyɛli gɛrɛfɛ.\n4Tuma min na Isirayɛlidenw y'a ye k'u ka ca fɔɔ k'a dama tɛmɛ, u hakili ɲagamina kosɔbɛ, u tora k'a fɔ ɲɔgɔn ye ko: «Sisan u bena dugukolo yɔrɔ bɛɛ halaki. Kulujanw wo, kɔkɛnɛw wo, tintinw wo, yɔrɔ si tena se u ka kɛwali kɔrɔ.» 5U kelen kelen bɛɛ y'u ka kɛlɛkɛminanw ta ka tasuma mana u ka sangasow kunna. O kɔ, u tora ka ɲɔgɔn falen kɔlɔsili la o suu la. 6Tile filanan loon, Olofɛrine ko a ka sotigiw bɛɛ ka bɔ ka taga lɔ Betuli Isirayɛlidenw ɲakɔrɔ. 7A tagara tɛmɛyɔrɔw cogoya filɛ minw be yɛlɛ ka taga u ka dugu kɔnɔ, ka munumunu ka taga u ka jii bɔyɔrɔw filɛ. U ye kɛlɛden dɔw to yen k'u ka to ka kɔlɔsili kɛ. Ale yɛrɛ segir'a ka mɔgɔw fɛ. 8Edɔmuw ɲamɔgɔw bɛɛ, ni mowabu kɛlɛdenw kuntigiw, ani kɔgɔjida la kɛlɛkuntigiw gwɛrɛl'a la k'a fɔ a ye ko: 9«An tigi, n'i be sɔn ka mɛnni kɛ dɔɔni anw fɛ, i ka kɛlɛdenw si tena faga. 10Isirayɛliden nunu jigi t'u ka tamanw kan. U be kulu minw kan, u jigi be olu jaɲa le kan. Bari ka yɛlɛ ka se u ka kuluw kunna, o man nɔgɔ. 11Ayiwa, sisan an tigi, kana tilen ka taga u kama, o la, i ka mɔgɔ si tena faga. 12To i ka sigiyɔrɔ la, e n'i ka kɛlɛdenw bɛɛ. I ka baarakɛlaw ka to ka jii bɔyɔrɔw kɔlɔsi kulu jukɔrɔ. 13Bari Betulikaw be jii bɔ o yɔrɔ le la. Minnɔgɔ bena u barika ban, u bena u ka dugu don i bolo. Anw n'an ka mɔgɔw, anw bena bila tɔw ɲa ka yɛlɛ kuluw kunna minw yɔrɔ ka surun, ka to yen janko mɔgɔ si kana se ka bɔ dugu kɔnɔ. 14U bɛɛ bena sa kɔngɔ bolo, cɛɛ fara musow kan, ni denmisɛnw. Sanni an ka se u ma ni murujan ye, u bena ben ka sa u ka dugu forobayɔrɔw la. 15I bena u sara ka juguya, bari u murutila, u ma sɔn ka na bɛɛn ɲini i fɛ.»\n16U ka kuma diyara Olofɛrine n'a ka kɛlɛkuntigiw ye, u ye min fɔ, a k'u k'o kɛ. 17Asirikaw mɔgɔ waa duuru (5 000) farala amoniw kan, u bɔra u sigiyɔrɔ la ka taga kɔkɛnɛ na ka taga u ka mɔgɔ dɔw sigi Isirayɛlidenw ka jii bɔyɔrɔw la. 18Edɔmuw ni amoniw tagara sigi kuluyɔrɔ la Dotayimu gɛrɛfɛ. U y'u ka mɔgɔ dɔw ci worodugu ɲafan fɛ ni kɔrɔn fɛ Egerɛbɛli gɛrɛfɛ, min ka surun Kusi, Mɔkimuri kɔɔ daa la. Asiri kɛlɛden tɔw sigira kɛnɛyɔrɔ la ka dugukolo bɛɛ datugu. U ka fanisow n'u ka minanw ye yɔrɔba ta, mɔgɔ nunu tun ka ca kosɔbɛ. 19Isirayɛlidenw ye Matigi, u ka Ala dali kosɔbɛ bari u fari faganin tun lo. U juguw bɛɛ tun y'u lamini, fɔɔ boliyɔrɔ tun te yen. 20Asiri kɛlɛdenw bɛɛ, u ka sennatigiw n'u ka kɛlɛkɛwotorow ani u ka sotigiw tora u lamini na tile bi saba ni naani kɔnɔ.\nOziyasi be Betulikaw jaa gwɛlɛya\nBetulikaw y'u ka jii maranin bɛɛ ban. 21Jidingɛw jara, jii minta tun te yen tugu ni mɔgɔ be se ka jii min a sago la, hali loon kelen kɔnɔ, bari u tun bɛ jii tilantilan dɔɔni dɔɔni u kelen kelen bɛɛ cɛ. 22U ka denmisɛnw barika nana ban, musow ni kanbelenw ani sunguruw sigɛnna kosɔbɛ minnɔgɔ bolo fɔɔ u be bɔ ka ben dugu forobayɔrɔw la ni dugu dondaw la. Fanga si tun t'u la tugu. 23Jama bɛɛ, kanbelenw ni musow, ani denmisɛnw, bɛɛ ye ɲɔgɔn lajɛn Oziyasi ni dugu ɲamɔgɔw fɛ. U kulera kosɔbɛ k'a fɔ cɛkɔrɔbaw bɛɛ ɲana ko: 24«Ala le bena tiɲɛ fɔ aw ni anw cɛ! Bari tile fila nin na aw ye kojuguba kɛ an na, sabu aw ma sɔn ka bɛɛn ɲini Asirikaw fɛ. 25Sisan mɔgɔ si te yen k'an dɛmɛ! Ala y'an don u bolo, an bɛɛ bena sa u ɲana, minnɔgɔ tɔɔrɔ kosɔn. 26O la sisan, aw ka Olofɛrine n'a ka kɛlɛdenw wele ka dugu don u bolo, u ka se k'a nafolo cɛ. 27Bari an ka kɛ u ta ye, o ka fisa an ka sa minnɔgɔ bolo. An bena kɛ jɔɔnw ye, nga an bena to nii na, an ka denmisɛnw tena sa an ɲana, an musow n'an ka denmisɛnw nii tena bɔ an ɲana. 28Sankolo ni dugukolo kama, ni an ka Ala tɔgɔ la, an faaw ka Matigi, ale min b'a dimi bɔ an na ka kɛɲɛ n'an ka filikow, ani an faaw ka hakɛ ye, an b'a ɲini aw fɛ ale kosɔn ko aw ka koo kɛ bii ka kɛɲɛ n'an ka fɔta ye.»c\n29U bɛɛ lajɛnnin daminɛna ka ŋunuŋunu kosɔbɛ, u y'u kaan kɔrɔta ka Matigi dali. 30Oziyasi y'a fɔ u ye ko: «N balimaw, aw k'aw jaa gwɛlɛya! An ka muɲu tile duuru kɔnɔ tugu. O tile duuru kɔnɔ, Matigi, an ka Ala bena makari an na, a tena an fili pewu. 31Nga ni o loon nunu tɛmɛna ni dɛmɛ ma sɔrɔ, aw ye min ɲini, n ben'o kɛ.»\n32A ye jama labila k'u ka taga u ka kɛlɛkɛyɔrɔw la. U tagara u ka dugu laminikogo kan, n'a sangasow la, ka musow ni denmisɛnw bila ka taga u ka soow kɔnɔ. Dugu mɔgɔw fari tun faganin be kosɔbɛ.


Bibulu ka maanaw: Ala ye Dawuda sugandi - Jehova Seerew ka ɛntɛrɛnɛti yɔrɔ daganin\nKANBELE nin filɛ, a ye sagaden dɔ bɔsi urusi wara daa la. O wara tun nana sagaden minɛ, a tun b’a fɛ k’a ɲimi. Nka, kanbele nin ye wara nɔgwɛn fɔɔ ka taga sagaden bɔsi a daa la. Wara wulila ka lɔ a kɔfɛ seenw kan, nka kanbele nin y’a minɛ k’a bugɔ k’a faga. Loon dɔ la tugun, a ye saga dɔ bɔsi jara daa la. Kanbele nin jaa ka gwɛlɛ dɛ, tiɲɛn tɛ? Nka, jɔn lo do?\nKanbele nin ye Dawuda lo ye. A siginin tun be Bɛtilehɛmu dugu kɔnɔ. A mamacɛ tun ye Obɛdi ye, o min tun ye Ruti ni Bowazi dencɛ ye. Yala i hakili be u la wa? Zese tun ye Dawuda facɛ ye. Dawuda tun b’a facɛ ka bɛgɛnw mara. Jehova ye Sayuli sugandi k’a kɛ masacɛ ye, saan 10 o kɔ, Dawuda wolola.\nLoon dɔ la, Jehova y’a fɔ Samuyɛli ye ko: ‘Tulu kɛrɛnkɛrɛnnin dɔ ta ka taga Bɛtilehɛmu, Zese ka soo. Ne y’a dencɛ dɔ sugandi k’a kɛ masacɛ ye.’ Samuyɛli sera Bɛtilehɛmu ka Zese dencɛ fɔlɔ Eliyabu ye, a ko: ‘Jehova ye min sugandi, nin yɛrɛ yɛrɛ lo.’ Nka, Jehova y’a fɔ a ye ko: ‘I kana a filɛ a ɲɛda n’a janya ma, ne m’ale sugandi.’\nZese ye Abinadabu weele k’a yira Samuyɛli la. Samuyɛli ko: ‘Jehova ma nin fana sugandi.’ A ye Sama fana weele, ale nana, Samuyɛli ko: ‘Jehova ma nin fana sugandi.’ Zese y’a dencɛ wolonfila bɛɛ weele, u nana, Samuyɛli y’a fɔ ko Jehova ma u si sugandi. Samuyɛli ye Zese ɲininga ko: ‘I dencɛw bɛɛ lo ye nunu ye wa?’\nZese y’a jaabi ko: ‘U bɛɛ dɔgɔnin lo tora, ale be sagaw dɛndɛ kongo kɔnɔ.’ U tagara Dawuda weele ka na tuma min na, Samuyɛli y’a ye ko a cɛ ka ɲi. Jehova y’a fɔ Samuyɛli ye ko: ‘Ale lo, wuli ka tulu bɔn a kuun na.’ Samuyɛli y’o lo kɛ. O kɔrɔ tun ko Dawuda bena kɛ Israɛl ka masacɛ ye loon dɔ la.\n1 Samuyɛli 17:34, 35; 16:1-13.\nKanbele min be jaa kan, jɔn lo ani an b’a lɔn cogo di ko a jaa tun ka gwɛlɛ?\nA ka dugu tɔgɔ ko di, a facɛ n’a mamacɛ tɔgɔ ko di?\nMun lo kɛra tuma min na Zese y’a ka dencɛ wolonfila yira Samuyɛli la?\nU tagara Dawuda weele ka na tuma min na, Jehova ye mun lo fɔ Samuyɛli ye?\nAn ka 1 Samuyɛli 17:34, 35 kalan.\nKoo nunu b’a yira cogo di ko Dawuda jaa tun ka gwɛlɛ ani ko a tun b’a jigi la Jehova kan? (1 Sam. 17:37)\nAn ka 1 Samuyɛli 16:1-14 kalan.\nJehova ye min fɔ 1 Samuyɛli 16:7 kɔnɔ, o b’an dɛmɛ cogo di an kana mɔgɔ woloma ani an kana dan mɔgɔ sawura ma? (Kɛw. 10:34, 35; 1 Tim. 2:4)\nSayuli ka koo b’a yira cogo di ko ni Jehova y’a hakili senu bɔ mɔgɔ dɔ la, hakili jugu wala koo jugu nege be se ka na don ka sigi o nɔɔ na? (1 Sam. 16:14; Mat. 12:43-45; Gal. 5:16)\nA ci dɔ ma A ci dɔ ma Maana 57nan: Ala ye Dawuda sugandi


Sam fɔlɔ 14 AKKDC08 - Loon dɔ, Sayuli dencɛ Zonatan y'a - Bible Search\nSam fɔlɔ 13 Sam fɔlɔ 15\nSam fɔlɔ 14\nZonatan be filisi dɔw kɛlɛ\n1Loon dɔ, Sayuli dencɛ Zonatan y'a fɔ a ka kɛlɛkɛminanw tabaga ye ko: «Na an be taga fɔɔ filisiw ka kɛlɛdenw ka yɔrɔ la min be faan dɔ nin na.» A tun ma foyi fɔ a facɛ ye. 2Sayuli tun siginin be Gibeya dugu daan na, Migurɔn gerenadiyiri kɔrɔ. A ka kɛlɛden minw tun be n'a ye, olu tun be mɔgɔ kɛmɛ wɔɔrɔ ɲɔgɔn bɔ. 3Eli min tun ye sarakalasebaga ye Silo, ale ka deen Pinasi ka deen Ikabɔdi kɔrɔcɛ Ayitubi dencɛ Aya tun ye sarakalasefani don. Jama tun m'a lɔn ko Zonatan tagara. 4Zonatan tun b'a fɛ ka kuluw cɛma sira min ta janko ka se ka don filisiw ka kɛlɛdenw ka sigiyɔrɔ la, o tun be tɛmɛ farakuru fila cɛma. Kelen tɔgɔ tun ko Bosesi, kelen nin tɔgɔ ko Sɛnɛ. 5Farakuru kelen be kɔgɔdugu ɲafan na Mikimasi faan fɛ. Tɔ kelen nin be worodugu ɲafan na Gibeya faan fɛ.\n6Zonatan y'a fɔ a ka kɛlɛkɛminanw tabaga ye ko: «Na an be taga fɔɔ kɛnɛkɛnɛbali nunu ka kɛlɛdenw sigiyɔrɔ la. N'a sɔrɔ Masaba bena an dɛmɛ. An ka ca wo, an man ca wo, foyi te se ka Masaba bali k'an kisi.» 7A ka kɛlɛkɛminanw tabaga nin y'a fɔ a ye ko min ka d'a ye, a k'o kɛ, ko a ye fɛɛn o fɛɛn sɔrɔ a ka miiriya la, ko ale be n'a ye. 8A ko: «Ayiwa, an ka gwɛrɛ u la k'an yɛrɛ yira u la. 9Ni u y'a fɔ ko an ka lɔ fɔɔ olu be na an fɛ, an tena taga u fɛ tugu, an bena lɔ o yɔrɔ la. 10Nga ni u y'a fɔ ko an ka na, an bena taga u fɛ, bari Masaba bena u don an bolo. O le bena kɛ taamasiɲɛ ye an fɛ.» 11O la, u fila bɛɛ y'u yɛrɛ yira filisiw ka kɛlɛdenw na, olu y'a fɔ ko: «Aw ka eburu nunu filɛ, u tun dogora dingɛ minw kɔnɔ, u be bɔra u kɔnɔ.» 12Filisiw ka kɛlɛdenw y'a fɔ Zonatan n'a ka kɛlɛkɛminanw tabaga ye ko: «Aw ye na an bena koo dɔ yira aw la.» Zonatan y'a fɔ a ka kɛlɛkɛminanw tabaga ye ko: «Tugu n kɔ, Masaba y'u don Isirayɛlidenw bolo.» 13Zonatan tagara, a tun b'a yɛrɛ dɛmɛ n'a bolo ani a seenw ye, a ka kɛlɛkɛminanw tabaga be tugur'a kɔ. A tun be filisiw bugɔ k'u benben. A ka kɛlɛkɛminanw tabaga tun be to k'u tɔɔ laban. 14O kɛlɛ fɔlɔ nin na, Zonatan n'a ka kɛlɛkɛminanw tabaga tun sera ka mɔgɔ mugan ɲɔgɔn faga, u fagakɛnɛ tun ma bon. 15Siranya ye kɛlɛdenw minɛ, ni mɔgɔ minw tun be kongoduguw la ani jamanadenw bɛɛ. Kɛlɛden minw tun bɔra cɛnni kama, ani kɔlɔsilikɛbagaw fana siranna. Dugukolo yɛrɛyɛrɛla. U tun siranna kosɔbɛ.\nFilisiw be boli ka jɛnsɛn\n16Ka Sayuli ka kɔlɔsilikɛbagaw to Gibeya Bɛnzamɛn kɔmɔgɔw ka mara la, u ye jama ye n'u be bolila ka jɛnsɛn ka taga yɔrɔ bɛɛ la. 17Jama min tun be ni Sayuli ye, a y'a fɔ olu ye ko: «Aw ka mɔgɔw jati, janko mɔgɔ min te an cɛma, aw k'o lɔn.» U ye jatili kɛ, u y'a ye ko Zonatan n'a ka kɛlɛkɛminanw tabaga le te yen. 18A y'a fɔ Aya ye ko a ka Ala ka layidu taamasiɲɛ kɛsu ta ka na n'a ye. O y'a sɔrɔ kɛsu nin tun be Isirayɛlidenw fɛ o tuma na. 19Tuma min na Sayuli tun be kumana sarakalasebaga fɛ, mankan tun be boɲana ka taga filisiw ka kɛlɛdenw sigiyɔrɔ la. A y'a fɔ sarakalasebaga ye ko a k'a bolo bɔ. 20O kɔ, Sayuli n'a ka jama bɛɛ ye ɲɔgɔn lajɛn ka taga kɛlɛkɛyɔrɔ la. O y'a sɔrɔ filisiw tun yɛlɛmana ɲɔgɔn kama ni murujanjanw ye, fɔɔ ɲagami nin boɲana kosɔbɛ. 21U tun ye eburu minw minɛ ka taga n'u ye ka kɔrɔ, ka olu bila baara la, n'u nana kɛlɛ kɛyɔrɔ la, olu murutira ka tugu Isirayɛlidenw kɔ minw tun be ni Sayuli ni Zonatan ye. 22Isirayɛliden minw bɛɛ tun dogora Efarayimu mara kuluyɔrɔ la, olu y'a mɛn ko filisiw be bolila, u bɔra ka tugu u kɔ k'u kɛlɛ. 23Masaba ye see di Isirayɛlidenw ma o loon na, kɛlɛ tagara ɲafɛ ka taga tɛmɛ Bɛtavɛni kɔfɛ. 24Isirayɛlidenw sigɛnna o loon na, bari Sayuli tun kalila jama ɲana ko: «Ni mɔgɔ min ye dumuni kɛ ni wulafɛ ma se, n'a y'a sɔrɔ ni ne ma n juguw halaki ka ban fɔlɔ, o tigi kɔni danganin lo.» O la, mɔgɔ si tun ma dumuni kɛ kɛlɛdenw cɛma.\nZonatan be kisi jama barika la\n25Jama bɛɛ tun sera tuu dɔ kɔnɔ, lii tun be dugukolo kan yen. 26Jama donna tuu nin kɔnɔ tuma min na, u ye lii ye a be woyo, nga mɔgɔ si ma sɔn k'a dɔ nɛnɛ, bari u tun be siran kali nin ɲa. 27Nga Sayuli tun kalila jama ɲana tuma min na, Zonatan tun te yen. Bere min tun b'a bolo, a y'o dakun don lii la, k'a don a daa la, a ɲamalɔra. 28Mɔgɔ dɔ y'a fɔ a ye ko: «I facɛ kalila jama ɲana ko mɔgɔ min ye dumuni kɛ bii, k'o tigi danganin lo. O le y'a to jama sigɛnna.» 29Zonatan y'a fɔ ko: «Ne facɛ ye tɔɔrɔ lase jamana kɔnɔ. Ne ɲamalɔra cogo min na, aw ma o ye wa? Ne ye lii nin dɔɔni dumu, o lo kosɔn. 30Tiɲɛ na, jama ye fɛɛn minw sɔrɔ u juguw fɛ, ni u tun y'o dɔ dumu, an tun tena se filisiw kɔrɔ ka tɛmɛ nin kan wa?»\n31O loon na, u ye filisiw kɛlɛ k'a ta Mikimasi fɔɔ ka taga se Ayalɔn mara la. Jama tun sigɛnna kosɔbɛ. 32U girinna u juguw ka minanw kan k'u ta. U ye begɛnmisɛnw ni misiw ani misidenw minɛ k'u faga, k'u ɲimi n'u joli ye. 33- Dɔ tagara o fɔ Sayuli ye ko: «Jama be Masaba hakɛ tara, u be sogo ɲimina n'a joli ye.» Sayuli y'a fɔ ko: «Aw ye janfa kɛ. Aw ka kabakuru belebeleba dɔ kolonkolon ka na n'a ye ne fɛ sisan sisan.» 34O kɔ, a y'a fɔ tugu ko: «Aw ye taga jama cɛma k'a fɔ k'u kelen kelen bɛɛ ka na n'u ka misi, walima begɛnmisɛn ye ne fɛ yan k'a kaan tigɛ. O tuma na, aw bena dumuni kɛ. Aw kana Masaba hakɛ ta tugu ka sogo dumu n'a joli ye.»\nSufɛ, mɔgɔ kelen kelen bɛɛ nana n'u ka misiw ye u bolo k'o kaan tigɛ o yɔrɔ la. 35Sayuli ye sarakabɔyɔrɔ lɔ Masaba ye, o le kɛr'a ka sarakabɔyɔrɔ fɔlɔ ye a ye min lɔ.\n36A y'a fɔ ko: «An ka taga bii suu nin na filisiw ka yɔrɔ la, k'u bololafɛnw bɔsi fɔɔ ka taga se dugugwɛ ma, an kana u kelen yɛrɛ to nii na.» U y'a jaabi ko: «Fɛɛn min ka d'i ye, i k'o kɛ.» Nga sarakalasebaga ko: «An ka Ala ɲininga yan.» 37Sayuli ye Ala ɲininga ko: «Ne ka taga filisiw fɛ wa? E bena u don Isirayɛlidenw bolo wa?» Nga Ala m'a jaabi o loon na. 38A y'a fɔ ko: «Kɛlɛkuntigiw, aw bɛɛ ka gwɛrɛ ka na ne fɛ, hakɛ min kɛra bii, an k'o sɛgɛsɛgɛ. 39Masaba min be Isirayɛlidenw kisi, ale kosɔn, hali n'a kɛra ko ne dencɛ Zonatan yɛrɛ le y'o kɛ, a bena faga.» Mɔgɔ si m'a jaabi jama cɛma. 40A y'a fɔ Isirayɛlidenw bɛɛ ye k'olu ka tɛmɛ faan kelen fɛ, ale n'a dencɛ Zonatan bena to faan kelen na. Jama y'a fɔ a ye ko fɛɛn min ka d'a ye, a k'o kɛ.\n41- Sayuli y'a fɔ Masaba ye ko: «Isirayɛli ka Ala, i ka tiɲɛ yira an na.» Masaba ye Zonatan ni Sayuli le yira, jama kuun bɔra koo la. 42Sayuli ko ale n'a dencɛ Zonatan ka kala la, o kɛra, Zonatan yirala. 43A y'a fɔ Zonatan ye ko: «I ye fɛɛn min kɛ, o fɔ ne ye.» Zonatan y'a fɔ a ye ko ale ye lii nɛnɛ n'a ka bere dakun ye min tun b'a bolo la, ko ale filɛ, ko ale sɔnn'a ka saya ma. 44Sayuli y'a fɔ Zonatan ye ko n'ale m'a faga, Ala kana ale to.\n45Jama y'a fɔ a ye ko: «Ka Zonatan faga wa? O te kɛ! Ale min ye Isirayɛlidenw bɔsi u juguw bolo. Masaba kosɔn! Bolo yɛrɛ tena se Zonatan ma sankofɛrɛ k'a faga bari Ala le tun be n'a ye bii nin na n'a sera ka nin kɛ.» Jama ye Zonatan kisi ten, u m'a faga tugu. 46Sayuli ye filisiw gwɛnko dabila ten, olu tagara u ka jamana na.\nSayuli sera siya minw kɔrɔ\n47Sayuli sigira masaya la Isirayɛlidenw kunna tuma min na, a y'a juguw bɛɛ kɛlɛ a lamini na. A ye mowabuw kɛlɛ, ka amoniw kɛlɛ, ka edɔmuw fana kɛlɛ, ka Soba masacɛw kɛlɛ, ka filisiw fana kɛlɛ. A mana taga kɛlɛ kɛ yɔrɔ o yɔrɔ, a tun be see sɔrɔ. 48A y'a ka fanga yira, ka amalɛkiw kɛlɛ ka se u kɔrɔ, ka Isirayɛlidenw bɔsi u tɔɔrɔbagaw bolo.\n49Sayuli deenw tun ye Zonatan ye, ni Yisiwi, ani Malikisuwa. A denmuso kɔrɔman tɔgɔ tun ko Merabu, ale dɔgɔnin tɔgɔ ko Mikali. 50Sayuli ka muso tɔgɔ tun ko Ayinowamu, ale facɛ tɔgɔ tun ko Ayimasi. A ka kɛlɛdenw kuntigi tɔgɔ tun ko Abinɛri, ale facɛ tɔgɔ ko Nɛri, Nɛri tun ye Sayuli facɛfitini ye. 51Kisi tun ye Sayuli facɛ ye, Nɛri tun ye Abinɛri facɛ ye, ale fana facɛ tun ye Abiyɛli ye. 52Sayuli ka masaya tile bɛɛ la, a ye kɛlɛ fariman kɛ ni filisiw ye. O le y'a to n'a tun ye cɛɛ jagwɛlɛman ye ani fanga be min na dɔrɔn, a b'o minɛ k'a don a ka kɛlɛdenw na.


Yusufu bɔra a kala ma ko Mariyamu kɔnɔman lo | Yezu ka ɲɛnamaya\nMariyamu kɔnɔman lo k’a sɔrɔ a furunin tɛ\nMATIYO 1:18-25 LUKA 1:56\nYUSUFU BƆRA A KALA MA KO MARIYAMU KƆNƆMAN LO\nMARIYAMU KƐRA YUSUFU MUSO YE\nMariyamu kɔnɔman lo a kalo naani ye nin ye. I hakili b’a la ko a ka kɔnɔ daminɛ na, a tagara a somɔgɔ Elizabɛti fɛ, Zude worodugu fan fɛ, kuluyɔrɔw la. Nka sisan, Mariyamu kɔsegira a ka soo Nazarɛti dugu la. Ayiwa, bɛɛ bena bɔ a kala ma ko a kɔnɔman lo. Miiri k’a filɛ o koo b’a hakili ɲagami cogo min na!\nMin yɛrɛ be Mariyamu ka koo tɔɔw juguya, o ye ko a maminɛnin lo. Miniziyecɛ dɔ be Nazarɛti, a tɔgɔ ko Yusufu. Ale tun ye Mariyamu maminɛ. Ala tun ye sariya dɔ di Israɛldenw ma. Ka kɛɲɛ n’o sariya ye, ni cɛɛ dɔ tun ye muso dɔ maminɛ, n’o muso lara ni cɛɛ wɛrɛ ye, u kan k’a bon fɔɔ k’a faga. Mariyamu tun b’o sariya kala ma (Deteronɔmu 22:23, 24). Mariyamu do ma kakalayako si kɛ. O n’a ta bɛɛ, a ka ɲi k’a ɲɛfɔ Yusufu ye ale y’o kɔnɔ nin sɔrɔ cogo min na. Ka fara o kan, a yɛrɛ m’a lɔn Yusufu bena o koo ta cogo min na.\nYusufu ma Mariyamu ye a kalo saba ye nin ye. Siga t’a la, a kɔrɔtɔnin lo k’a ye sisan. U ye ɲɔgɔn ye tuma min na, Mariyamu y’a fɔ a ye ko ale kɔnɔman lo. A y’a seko bɛɛ kɛ k’a ɲɛfɔ Yusufu ye ko ale ye kɔnɔ ta Ala ka hakili senu barika lo la. Miiri k’a filɛ a tun ka gwɛlɛ Yusufu fɛ cogo min na k’o koo faamu ani ka la o la.\nMariyamu koo ka di Yusufu ye kosɔbɛ. A b’a lɔn ko nanbaramɔgɔ tɛ ani ko bɛɛ b’a tɔgɔ ɲuman fɔ. Nka, Mariyamu mana min o min fɔ, Yusufu tɛ se k’o faamu. Ale fɛ, Mariyamu tɛ se ka kɔnɔ ta n’a ma la ni cɛɛ wɛrɛ ye. Nka, Yusufu t’a fɛ u ka Mariyamu bon k’a faga wala k’a lamaloya jama ɲɛɛ na. O kosɔn, a y’a latigɛ k’a furu sa dogo la. O wagati la, ni dɔ tun ye muso maminɛ, a tun be jati i n’a fɔ u furula. U tun tɛ se ka ɲɔgɔn bila n’o furu ma sa.\nKɔfɛ, Yusufu tagara la. Nka, o koo bele b’a tɔɔrɔla. Jehova ka mɛlɛkɛ dɔ y’a yɛrɛ yira a la siko la ani k’a fɔ a ye ko: “I kana siran ka Mariyamu furu, bari a ye kɔnɔ ta Nii Senuman [wala hakili senu] barika la. A bena dencɛ wolo, i k’a tɔgɔ la ko Yezu, bari ale lo ben’a ka mɔgɔw kisi u ka hakɛw ma.”—Matiyo 1:20, 21.\nYusufu kununa tuma min na, a ye koo bɛɛ faamu. O y’a hakili sigi yɛrɛ le! Mɛlɛkɛ ye min fɔ a ye, a m’o bila ka suma. A ye Mariyamu ta a ka soo. O cogo la, a y’a yira bɛɛ ɲɛɛ na ko Mariyamu y’ale ka muso ye sisan. Nka, Yusufu ma la ni Mariyamu ye fɔɔ Yezu wolonin kɔ.\nKalo caaman o kɔ, Mariyamu kɔnɔ mɔnna. Nka, ale ni Yusufu ka ɲi ka bɔ u ka soo Nazarɛti ka taga dugu wɛrɛ la. Mariyamu jigi tuma do man jan. U ka ɲi ka taga min o wagati ɲɔgɔn na?\nTuma min na Yusufu bɔra a kala ma ko Mariyamu kɔnɔman lo, a ye mun lo miiri? Mun na a y’o miiri do?\nYusufu be se ka Mariyamu furu sa cogo di k’a sɔrɔ u ma furu fɔlɔ?\nMun lo y’a to bɛɛ y’a lɔn ko Yusufu ni Mariyamu furula?\nA ci dɔ ma A ci dɔ ma Mariyamu kɔnɔman lo k’a sɔrɔ a furunin tɛ\njy sap. 4 ɲɛɛ 16-17


Mas fɔlɔ 5 AKKDC08 - Solomani tun sera masacɛw bɛɛ kɔrɔ - Bible Search\nMas fɔlɔ 4 Mas fɔlɔ 6\nMas fɔlɔ 5\n1- Solomani tun sera masacɛw bɛɛ kɔrɔ k'a ta Efarati baji ma fɔɔ ka taga se filisiw ka mara la, ka bɔ o yɔrɔ la, ka taga se fɔɔ Ezipiti jamana daan na. Olu tun be to ka fɛɛnw bɔ ka na o di Solomani ma. U ye baara kɛ Solomani ye a sii bɛɛ la. 2Mugu min nugura kosɔbɛ, o tɔni tan ni seegi, min ma nugu, o tɔni kɔnɔntɔn le tun be to ka dumu loon o loon Solomani ka soo, 3ani misi tulɔnin tan, ni misi wɛrɛ mugan, ani saga kɛmɛ, ni kongomisiw, ani minanw, ni gamantigi belebelew. 4A ka fanga tun sera fɔɔ Efarati baji kɔfɛ, k'a ta Tifisa fɔɔ ka taga se Gaza. Masacɛ minw bɛɛ tun be baji kɔfɛ, a tun be olu bɛɛ mara. A tun be hɛrɛ la n'a lamini jamanaw bɛɛ ye. 5Zuda mara ni Isirayɛli mara mɔgɔw tun be ɲasuma na, u kelen kelen bɛɛ tun b'u ka *ɛrɛzɛnforow kɔnɔ, n'u ka torosunw kɔrɔ, k'a ta Dan mara la kɔgɔdugu faan fɛ fɔɔ ka taga se Bɛriseba, worodugu faan fɛ Solomani ka tile la.\n6- Wotorosamaso layɔrɔ waa bi naani (40 000) tun be Solomani fɛ, ani soo waa tan ni fila (12 000).\n7Masacɛ Solomani ka lasigiden nunu tun be to ka janto a la, ni minw bɛɛ tun be dumuni kɛ a fɛ. Bɛɛ n'a ka kalo, fɔɔ u tun te fɔn foyi la. 8U tun be to ka na ni wotorosamasow ni soo tɔw ka dumuni ye fana, sumankalaw ni biin, masacɛ ka yɔrɔ la, ka kɛɲɛ n'a ka fɔta ye.\nSolomani ka lɔnniya\n9Ala ye lɔnniya ni hakilitigiya di Solomani ma. A ka lɔnta cayara i n'a fɔ kɔgɔjida la cɛncɛn. 10A ka lɔnniya tun tɛmɛna kɔrɔn fɛ mɔgɔw bɛɛ, ani Ezipiti jamana mɔgɔw bɛɛ ta kan. 11- A tun be koo lɔn ka tɛmɛ adamadenw bɛɛ kan. A tun tɛmɛna Eziraka Etan kan, a tun tɛmɛna Eman ni Kalikɔli ani Darida kan, minw ye Mawɔli deenw ye. A tɔgɔ tun bɔra fɔɔ ka se siya wɛrɛw bɛɛ cɛma. 12- A ye talen waa saba ni dɔnkili waa kelen ni duuru la. 13A kumana yiriw koo la fana: k'a ta Liban yiribabaw ma fɔɔ ka taga se *izɔpiyiri ma min be falen kogo kɔrɔ. A kumana sogow ni kɔnɔw koo la fana, ani fɛɛn minw be fofo u kɔnɔbara kan, ni jigɛw. 14Mɔgɔw tun be bɔ siya wɛrɛw bɛɛ fɛ ka na a ka lɔnniyakuma lamɛn. Diɲɛ masa minw bɛɛ tun y'a ka lɔnniya koo mɛn, olu le tun be mɔgɔw ci ka n'a lamɛn.\nSolomani be Alabatoso lɔli labɛn\n(Lok 2nan 2.2-15)\n15Tiri masacɛ Iramu y'a ka baaradenw ci Solomani fɛ k'a fo, bari a tun y'a mɛn k'o ye Solomani le woloma k'a sigi a facɛ Dawuda nɔɔ na. A teri tun ye Dawuda ye. 16Solomani ye cira bila k'a fɔ Iramu ye ko:\n17«I y'a lɔn ko ne faa Dawuda ma se ka soo lɔ Masaba a ka Ala ye, kɛlɛw kosɔn a juguw tun be to ka minw tigɛ a fɛ faan bɛɛ la, fɔɔ Masaba ye see d'a ma u kan. 18Sisan, Masaba ne ka Ala ye lafiɲɛyɔrɔ di ne ma faan bɛɛ la, jugu te ne fɛ tugu, gwɛlɛya te yen tugu. 19- Ne b'a fɛ ka soo lɔ Masaba ne ka Ala ye i ko a tun y'a fɔ ne faa Dawuda ye cogo min na. A tun ko a bena Dawuda deen min sigi masaya la ale nɔɔ na, k'ole bena soo lɔ ale Ala ye. 20I ka sira di u ka sɛdiriyiriw tigɛ ne ye Liban kulu kan. Ne ka baarakɛlaw n'i taw bena kori k'o baara kɛ ɲɔgɔn fɛ. O kɔ, ne bena i ka baaradenw sara ka kɛɲɛ n'i ka fɔta ye. I y'a lɔn ko mɔgɔ si te ne fɛ yan min be se yiritigɛ la ka Sidɔnkaw bɔ.»\n21Iramu ye Solomani ka kuma mɛn tuma min na, a nisɔndiyara kosɔbɛ. A y'a fɔ ko: «Boɲa ka la Masaba kan bii, ale min ye deen hakiliman di Dawuda ma n'a sigira jamaba nin kunna!» 22A ye cii bila k'a fɔ Solomani ye ko: «Ne y'i ka cira mɛn. I mako bena se sɛdiriyiri, ni sipɛrɛyiri minw ma, ne bena o bɛɛ d'i ma. 23Ne ka baaradenw bena u ta Liban kulu kan ka taga n'u ye kɔgɔjida la, k'u sirisiri ɲɔgɔn na k'u ci i ma jii kan. I b'u bilayɔrɔ fɔ u ye, u b'u foni k'u bila yen, aw b'u ta ka taga n'u ye. Ne be min fɛ, e ka to ka dumuni di ne ka somɔgɔw ma.»\n24A kɛra ten, Iramu ye sɛdiriyiriw, ni sipɛrɛyiriw di Solomani ma fɔɔ k'a wasa. 25Solomani ye suman tɔni waa wɔɔrɔ (6 000) ni olivutulu ɲanaman litiri waa seegi (8 000) di Iramu ma k'a ka somɔgɔw dɛmɛ n'o ye. A tun be to k'o ɲɔgɔn le di saan o saan. 26Masaba ye hakilitigiya di Solomani ma, i ko a tun y'a fɔ cogo min na. Hɛrɛ tun be Iramu ni Solomani cɛ, bɛɛn tun b'u cɛ.\nSolomani be fasobaara koo ɲanabɔ\n(Lok 2nan 1.18; 2.1,16-17)\n27Masacɛ Solomani ye mɔgɔ waa bi saba (30 000) woloma Isirayɛlidenw bɛɛ cɛma fasobaara kama. 28- A tora k'u ci ka taga Liban jamana na, mɔgɔ waa tan tan (10 000), ka taga kalo kelen kelen kɛ ɲɔgɔn kɔ. Ni jɛnkulu kelen tagara kalo kelen kɛ Liban, u be kɔsegi ka na kalo fila kɛ soo. Adoniramu le tun be fasobaara nin kunna. 29Mɔgɔ waa bi wolonwula (70 000) wɛrɛ tun be Solomani fɛ minw tun be to ka doniw ta, ani mɔgɔ waa bi seegi (80 000), minw tun be kabakuruw lɛsɛ kulu kan. 30Baarakuntigiw tun ye mɔgɔ waa saba ni kɛmɛ saba (3 300) ye. Solomani tun ye olu sigi baaraw kunna, ani k'u kɛ baaradenw kɔlɔsibagaw ye. 31Solomani ye sira di k'u ka kabakurubabaw lɛsɛ minw ka ɲi, waasa ka soo nin juu sigi n'u ye. U y'o kɛ. 32Solomani ka baaradenw ni Iramu taw, ani Gebalikawb ye kabakuruw lɛsɛ ka yiriw tigɛ k'o bɛɛ labɛn soo nin lɔko kama.


Sam fɔlɔ 27 AKKDC08 - Dawuda y'a miiri a yɛrɛ kɔnɔ ko - Bible Search\nSam fɔlɔ 26 Sam fɔlɔ 28\nSam fɔlɔ 27\nDawuda be taga filisiw fɛ\n1Dawuda y'a miiri a yɛrɛ kɔnɔ ko loon dɔ, Sayuli bena ale sɔrɔ k'a faga, ko min ka fisa, ko ale ka kan ka bɔ ka taga filisiw ka mara la, janko Sayuli ka se k'ale ɲiniko dabila Isirayɛli jamana bɛɛ kɔnɔ. K'o la, ale bena kisi a ma. 2Dawuda wilila n'a kɔmɔgɔ mɔgɔ kɛmɛ wɔɔrɔ ye ka taga Mawɔki dencɛ Akisi, Gati masacɛ fɛ. 3A n'a ka mɔgɔw tora Akisi fɛ Gati, u kelen kelen bɛɛ n'a ka somɔgɔw, Dawuda n'a ka muso fila, Ayinowamu ka bɔ Zizireyɛli ni Nabali ka muso Abigayɛli ka bɔ Karimɛli. 4U y'a fɔ Sayuli ye ko Dawuda bolila ka taga Gati, Sayuli ye Dawuda ɲiniko dabila.\n5Dawuda y'a fɔ Akisi ye ko n'ale koo ka d'a ye, a ka yɔrɔ dɔ di ale ma dugudennin dɔ kɔnɔ ale ka taga sigi o yɔrɔ la, ko mun na ale min kɛr'a ka baaraden ye a bena sigi ni masacɛ ye a ka dugu kɔnɔ. 6O loon yɛrɛ, Akisi ye Sikilagi d'a ma. O le y'a to halibi o yɔrɔ ye Zuda masacɛw ta ye. 7Dawuda ye saan kelen ni kalo naani kɛ filisiw ka mara la.\n8Dawuda n'a kɔmɔgɔw tun be to ka bɔ ka taga Gɛsurikaw ni giziriw ani amalɛkiw kɛlɛ. Kabini fɔlɔfɔlɔ, k'a ta Suri faan na fɔɔ ka taga se Ezipiti jamana ma, olu le tun siginin be o mara la. 9Dawuda tun be to k'o yɔrɔ mɔgɔw bɛɛ faga, cɛɛ fara musow kan, k'u ka begɛnmisɛnw ni misiw, ni faliw ani ɲɔgɔmɛw ni faniw ta, ka kɔsegi ka taga n'u ye Akisi fɛ. 10Ni Akisi ye Dawuda ɲininga k'u tagara kɛlɛ kɛ yɔrɔ jumɛn bii, a tun be to k'a fɔ k'u tun tagara Zuda mara kongokolon kɔnɔ, walima Yerameyɛli mara kongokolon kɔnɔ, walima keniw ka mara kongokolon kɔnɔ. 11Dawuda tun be to ka cɛɛw ni musow bɛɛ faga. A tun te sɔn ka na ni mɔgɔ si ye Gati. A tun be miiri k'olu ben'a ka kokɛta fɔ. Ka Dawuda to filisiw ka jamana na, a tun be to k'o le kɛ. 12Akisi tun y'a jigi la Dawuda kan. A tun b'a kɔnɔ ko Dawuda koo tun man di a ka siya Isirayɛlidenw ye tugu, k'o la, a bena kɛ ale ka baarakɛla ye tuma bɛɛ.


Ɔrɔ 15 AKKDC08 - Fanga b'an minw na, an ka kan ka - Bible Search\nƆrɔ 14 Ɔrɔ 16\n1Fanga b'an minw na, an ka kan ka barikatanw dɛmɛ, an kana an diyanakow dama kɛ. 2An kelen kelen bɛɛ k'an tɔɲɔgɔn diyanakow kɛ a ka ɲa kama, janko ka se k'a dɛmɛ a ka taga ɲa. 3- Fɛɛn min tun ka di Krista ye, a m'o kɛ, i ko a fɔra Ala ka kuma na cogo min na ko: «I nɛnibagaw ka nɛnili le sera ne ma.» 4Koo minw bɛɛ tun fɔra Ala ka kuma na kabini fɔlɔfɔlɔ, o fɔra ka hakili d'an ma, janko an jaa ka gwɛlɛya ani ka muɲu, ka jigi sɔrɔ o barika la. 5Ala min be muɲuli di mɔgɔ ma ani k'a jigi tugu, ale k'aw ka miiriya kɛ kelen ye i n'a fɔ Yezu Krista b'a ɲini cogo min na, 6janko aw kɔnɔ ka kɛ kelen ye, ka jɛn ka Ala tanu ale min ye an Matigi Yezu Krista Faa ye.\nKa ɲɔgɔn minɛ badenya la\n7Aw ka ɲɔgɔn minɛ kosɔbɛ i n'a fɔ Krista y'aw minɛ cogo min na, janko boɲa ka la Ala tɔgɔ kan. 8Ne b'a fɔ tiɲɛ na ko Ala ka kantigiya kosɔn, Krista ye baara kɛ zuwifuw ye, janko Ala tun y'a daa di koo minw na an faaw ye, o ka kɛ. 9- A nakun fana ye nin ye: janko siya wɛrɛw ka Ala boɲa a ka makari kosɔn, ka kɛɲɛ ni Ala ka kuma ye min fɔra ko:\n«O le y'a to ne bena i tanu siya wɛrɛw cɛma.\nNe bena dɔnkili la k'i tɔgɔ boɲa.»\n10- Ani a fɔra tugu ko:\n«Siya wɛrɛw, aw ye nisɔndiya n'a ka jama ye.»\n11- A fɔra tugu ko:\n«Siya wɛrɛw bɛɛ, aw ka Matigi tanu.\nJama bɛɛ, aw k'a boɲa.»\n12- Kira Ezayi fana y'a fɔ ko:\n«Zese kɔmɔgɔ dɔ bena wili,\nale bena sigi siyaw kunna.\nSiyaw bena u jigi la ale kan.»\n13Ala min be mɔgɔ jigi tugu, ale k'a kɛ aw be nisɔndiya kosɔbɛ, ka hɛrɛ kɛ aw ye aw ka lanaya kosɔn, janko aw ka jigisɔbɛ sɔrɔ Nii Senuman barika la.\nPɔli ye baara min kɛ siya wɛrɛw cɛma\n14N balimaw, aw yɛrɛ ta faan fɛ kɔni, ne jigi b'a la ko aw ye mɔgɔɲumanw ye, lɔnniyadafanin b'aw la, aw be se ka ɲɔgɔn ladi. 15Ne be sɛbɛ min cira aw ma, ne ye o yɔrɔ dɔw sɛbɛn ni jagwɛlɛya ye koo dɔw kama, janko ka se k'aw hakili jigi kotɛmɛnin na Ala ka nɛɛma barika la, 16a ye min kɛ ne ye ka ne kɛ Yezu Krista ka baarakɛla ye siya wɛrɛw cɛma. Ne be Ala ka kibaru diman fɔ u ye, janko olu fana ka kɛ saraka diman ye Ala fɛ, min saniyanin be Nii Senuman barika la. 17O la, ne be se ka ne yɛrɛ boɲa Yezu Krista barika la, Ala ka baara kosɔn. 18Krista ye ne dɛmɛ ka baara min kɛ ka siya wɛrɛw dɛmɛ ka mɛnni kɛ Ala fɛ, ne te foyi fɔ n'o tɛ. Ne y'u dɛmɛ ni kuma ni kɛwali ye, 19ani kabako sifa caaman ye Nii Senuman barika la. A kɛra ten, k'a ta Zeruzalɛmu fɔɔ ka taga se Iliri mara la, ne ye Krista ka kibaru bɛɛ fɔ o yɔrɔw la. 20Nga ne ka ŋaniya tun ye ka kibaru diman fɔ yɔrɔ la, Krista tɔgɔ tun ma fɔ yɔrɔ min na fɔlɔ, janko ne kana ne ka baara kɛ k'a la mɔgɔ dɔ ka baarakɔrɔ kan. 21- A kɛra ten, ne ka baara bɛnna Ala ka kuma ma min b'a fɔ ko:\n«A koo ma fɔ mɔgɔ minw ye,\nolu ben'a ye.\nMɔgɔ minw m'a koo mɛn ka ye,\nolu ben'a ka koo faamu.»\nPɔli be koo dɔ latigɛ\n22- O le ye ne bali tuma caaman ka taga aw fɛ. 23Nga a saan damani filɛ nin ye, ne tun b'a fɛ ka se aw fɛ. Sisan ne ka baara nɔgɔyara o mara nunu na. 24Ni ne be taga Ɛsipaɲɛ tuma min na, ne b'a fɛ ka lɔ aw fɛ o tuma na k'aw filɛ ka waati dɔɔni kɛ n'aw ye, ne taatɔ aw ka ne dɛmɛ. 25Nga sisan ne be taga Zeruzalɛmu ka dɛmɛ kɛ Ala ka mɔgɔw ye. 26- Bari Krista kɔmɔgɔ minw be Maseduwani mara ni Akayi mara la, olu b'a fɛ ka Ala ka mɔgɔw dɛmɛ Zeruzalɛmu, bari u dɛsɛnin be. 27- U y'o latigɛ, u fana tun ka kan k'o kɛ. Bari ni olu siya tɔw ye niyɔrɔ sɔrɔ u ka Ala koo la, olu fana ka kan k'u dɛmɛ ni u bololafɛnw ye. 28O la, ni ne nana tila o koo la tuma min na, ni n tagara o dɛmɛ nin di ka ban, ne bena tɛmɛ aw fɛ ka taga Ɛsipanyɛ jamana na. 29Ne lanin b'a la ko ne bena se aw fɛ tuma min na, n bena se ni Krista ka duba ye aw fɛ.\n30Ne b'aw daali n balimaw, an Matigi Yezu Krista kosɔn ni Nii Senuman ka kanuya kosɔn, ko aw ka ne dɛmɛ kɛlɛ nin na, n'aw ka Aladali ye aw be minw kɛ ne ye, 31janko ne ka se ka kisi Zude mara Alaɲasiranbaliw ma, ani ne be taga ni dɛmɛ min ye Zeruzalɛmu, o koo ka se ka diya Ala ka mɔgɔw ye o yɔrɔ la. 32O cogo la, ne bena se aw fɛ ni nisɔndiya ye, Ala sago la, ani ka se ka lafiɲɛ dɔɔni aw fɛ. 33Hɛrɛtigi Ala ka to aw bɛɛ fɛ! Amiina.


Zer 34 AKKDC08 - Ka Babilɔni masacɛ Nabukodonozɔri n'a - Bible Search\nZer 33 Zer 35\nSedesiyasi ka koo nata\n1- Ka Babilɔni masacɛ Nabukodonozɔri n'a ka kɛlɛbolo bɛɛ, ani a ka mara kɔnɔ jamana mɔgɔw bɛɛ ni siyaw bɛɛ to kɛlɛ la ni Zeruzalɛmu n'a gɛrɛfɛduguw bɛɛ ye, Masaba kumana Zeremi fɛ ko:\n2«Masaba, Isirayɛli ka Ala ko: taga kuma Zuda mara masacɛ Sedesiyasi fɛ k'a fɔ a ye ko: Ne Masaba ko ne bena dugu nin don Babilɔni masacɛ bolo, a ben'a jɛni. 3Ele kɔni tena bɔ a bolo! I bena minɛ ka don a bolo. I ɲaa bena Babilɔni masacɛ ye, a bena kuma i fɛ daa ni daa. I bena taga Babilɔni.\n4«Zuda mara masacɛ Sedesiyasi, i tulo malɔ Masaba ka kuma na. Masaba b'a fɔra i ka koo la ko: I tena faga ni murujan ye. 5I bena sa hɛrɛ la. U tun ye fɛɛn kasadimanw jɛni i faaw ye, masa minw tɛmɛna i ɲa, k'u sanga kɛ cogo min na, o cogo kelen na, o bena i sanga kɛ ka to k'a fɔ ko: ‹Ee, ne kuntigi!› Bari ne ye min fɔ, ne y'o fɔ.» Masaba le ko ten.\n6Kira Zeremi y'o kuma nunu bɛɛ fɔ Zuda mara masacɛ Sedesiyasi ye Zeruzalɛmu. 7O y'a sɔrɔ Babilɔni masacɛ ka kɛlɛbolo b'a la ka Zeruzalɛmu kɛlɛ, ani u ma se Zuda mara dugu minw kɔrɔ fɔlɔ, Lakisi ni Azeka. Olu dama tun tora Zuda mara dugu barikamanw cɛma.\n8Masaba kumana Zeremi fɛ, o y'a sɔrɔ masacɛ Sedesiyasi tun ye bɛɛn kɛ ka ban ni Zeruzalɛmukaw bɛɛ ye ko u ka jɔɔnw hɔrɔnyali wango la. 9Ni eburu be jɔnya la mɔgɔ o mɔgɔ fɛ, a mana kɛ cɛɛ ye, walima muso ye, o tigi k'u hɔrɔnya. Mɔgɔ si man kan tugu k'a balima zuwifu mara jɔnya la. 10Jamana ɲamɔgɔw bɛɛ ni mɔgɔ minw bɛɛ y'o bɛɛn nin kɛ k'u bena u ka jɔɔn cɛmanw ni musomanw hɔrɔnya, ko u tena u mara tugu jɔnya la, u y'o kuma bato ka jɔɔnw hɔrɔnya. 11Nga, o kɔfɛ, u ka jɔɔn nunu u tun ye minw hɔrɔnya, u y'u minɛ k'u bila jɔnya la tugu.\n12O la, Masaba kumana Zeremi fɛ, Masaba ko: 13«Ne Masaba, Isirayɛli ka Ala ko: Ne y'aw faaw bɔ loon min na Ezipiti jamana ka jɔnya la, ne n'aw faaw tun bɛnna nin na ko: 14- ‹N'aw balima eburu dɔ y'a yɛrɛ feere aw dɔ ma ka kɛ jɔɔn ye, saan wolonwula tɛmɛnin kɔ, a ka kan ka hɔrɔnya. A bena to i ka jɔnya la saan wɔɔrɔ, o kɔ, i b'a hɔrɔnya.› Nga aw faaw ma ne ka kuma bato, u ma mɛnni kɛ n fɛ. 15Aw tun nimisara ka faran aw ka kojugu la ka kotilennin kɛ n ɲakɔrɔ. Aw balima jɔɔn minw b'aw fɛ, aw kelen kelen bɛɛ ye olu hɔrɔnyali wango la. Aw yɛrɛ ye layidu ta ne ɲakɔrɔ soo kɔnɔ, ne tɔgɔ be min kan. 16Nga sisan aw y'aw kɛcogo yɛlɛma, ka ne tɔgɔ cɛn. Aw tun ye cɛɛ ni muso minw hɔrɔnya, aw kelen kelen bɛɛ ye aw taw minɛ, k'u kɛ aw ka jɔɔnw ye tugu.»\n17Masaba ko: «Aw ma mɛnni kɛ ne fɛ k'aw balimaw hɔrɔnyali wango la. O la, ne bena hɔrɔnyali wango la ni murujan, ni kɔngɔ, ani fɔɲɔbana ye aw kama. Ne bena aw kɛ siranyafɛnw ye jamanaw bɛɛ mɔgɔw fɛ. Ne Masaba le ko ten. 18Mɔgɔ minw ye bɛɛn kɛ ne ɲakɔrɔ ka tila k'a cɛn, n'u ma o bato, ne bena olu kɛ i n'a fɔ misi, u ye min cɛtigɛ fila ka tɛmɛ u cɛma. 19Zuda mara ɲamɔgɔw, ni Zeruzalɛmu taw, ni luu kɔnɔ mɔgɔbabaw, ani sarakalasebagaw, ni jamanaden minw bɛɛ tɛmɛna misiden cɛtigɛninw cɛma, 20ne bena olu don u juguw bolo, minw b'a fɛ k'u faga. U suu bena kɛ kɔnɔw ni kongosogow ka dumuni ye. 21N bena Zuda mara masacɛ Sedesiyasi n'a ka dakɔrɔsigiw don u juguw bolo, minw b'a fɛ k'u faga. Ne bena u don Babilɔni masacɛ ka kɛlɛdenw bolo, minw taatɔ lo ka bɔ aw kɔrɔ. 22Ne bena sira di o be kɔsegi ka na dugu nin kama. U ben'a kɛlɛ ka se a kɔrɔ, u ben'a jɛni. N bena Zuda mara duguw kɛ dusukasiyɔrɔ ye, mɔgɔ te yɔrɔ min na. Ne Masaba le ko ten.»


Bibulu ka maanaw: Yezu be Alabatosoba saniya - Jehova Seerew ka ɛntɛrɛnɛti yɔrɔ daganin\nYEZU diminin lo yan, tiɲɛn tɛ? I b’a lɔn fɛɛn min kama wa? A diminin lo ten sabu nataba dɔw nana sigi Alabatosoba kɔnɔ Zeruzalɛmu walisa ka Ala batobagaw tɔɲɔ yen.\nI ɲɛɛ be nturaw, sagaw ni tuganin nunu bɛɛ la wa? O natabaw b’o bɛgɛnw feerela Alabatosoba yɛrɛ kɔnɔ. I b’a lɔn fɛɛn min kama wa? Israɛldenw mako tun be o bɛgɛnw n’o kɔnɔw na walisa ka saraka bɔ Ala ye.\nAla ka sariya tun b’a yira ko ni Israɛlden dɔ tun ye jurumu kɛ a tun ka kan ka saraka dɔ bɔ Ala ye. Israɛldenw tun ka kan ka sarakaw bɔ Ala ye wagati wɛrɛw la fana. Nka, u tun be se ka kɔnɔw ni bɛgɛnw sɔrɔ min o sarakaw kama?\nKɔnɔw ni bɛgɛnw tun be sɔrɔ Israɛlden dɔw fɛ ani u tun be se k’olu saraka. Nka, bɛgɛnw ni kɔnɔw tun tɛ u caaman fɛ. Dɔ wɛrɛw yɔrɔ tun ka jan kojugu Zeruzalɛmu la, u tun tɛ se ka na n’u ka bɛgɛn dɔ ye Alabatosoba kɔnɔ. O kama, u tun be na dɔw san Alabatosoba kɔnɔ. Nka, jagokɛlaw tun be mɔgɔw tɔɲɔ sabu u tun b’o bɛgɛnw sɔngɔ caya kojugu. Ka fara o kan, u tun man kan ka feereli yɛrɛ kɛ Alabatosoba kɔnɔ.\nO lo kosɔn Yezu dimina. O la, a ye jagokɛlaw ka tabaliw ɲɔndi k’u benben ani k’u ka wariw yɛrɛkɛ. A ye juru dɔw kɛ busan ye ani ka bɛgɛn nunu bɛɛ gwɛn ka bɔ Alabatosoba kɔnɔ. A y’a fɔ tuganin feerebagaw ye ko: “Aw ye nunu ta ka bɔ yan! Aw kana n Faa ka soo kɛ jago kɛyɔrɔ ye.”\nYezu ka kalanden dɔw tun be n’a ye batosoba kɔnɔ Zeruzalɛmu. Yezu ka kɛcogo y’u kabakoya. U hakili jigira a la ko a tun fɔra Bibulu kɔnɔ Ala Dencɛ koo la ko: ‘Ala ka soo hami be ne tɔɔrɔ n dusu la kosɔbɛ.’\nKa Yezu to Zeruzalɛmu Tɛmɛnkan seli kosɔn, a ye kabako caaman kɛ. O kɔ, a bɔra Zude ka kɔsegi Galile mara la a kɛtɔ ka Samari mara cɛtigɛ. An k’a filɛ min kɛra Samari.\nMun na mɔgɔ dɔw tun be bɛgɛnw feere Alabatosoba kɔnɔ?\nMun lo y’a to Yezu dimina?\nI ko i ɲɛɛ b’a la jaa kan, Yezu ye mun lo kɛ ani a ye mun lo fɔ tuganin feerebagaw ye?\nYezu ka kɛcogo y’a ka kalandenw hakili jigi mun lo la?\nYezu kɔsegitɔ Galile, a ye mara juman cɛtigɛ?\nZan 2:13-25 kalan.\nWarifalenbagaw ka koo ye Yezu dusu dimi minkɛ, o b’an dɛmɛ ka jagokow jati cogo di Masaya Boon kɔnɔ? (Zan 2:15, 16; 1 Kor. 10:24, 31-33)\nAla ka sariya tun ye sira di Israɛldenw ma ka bɛgɛnw san Zeruzalɛmu walisa k’u saraka. N’o lo, mun na Yezu ye jagokɛlaw ye Alabatoso kɔnɔ tuma min na, a dimina?\nA ci dɔ ma A ci dɔ ma Maana 89nan: Yezu be Alabatosoba saniya


Jɔn lo ye u faa ye: Ibrayima wala Sutana? | Yezu ka ɲɛnamaya\nJɔn lo ye u faa ye: Ibrayima wala Sutana?\nYAHUTUW B’A FƆ KO IBRAYIMA LO YE U FAA YE\nSANNI IBRAYIMA KA WOLO, YEZU TUN BE YEN\nYezu bele be Zeruzalɛmu, Gwatakɔrɔsigi seli (Sumanladon ɲɛnagwɛ) la. A be mɔgɔw kalanna tiɲɛn kuma nafamanbaw la. Yahutu dɔw y’a fɔ a ye ko: “Anw ye Ibrayima deenw ye. An ma deli ka kɛ mɔgɔ si ka jɔɔn ye.” Yezu y’u jaabi ko: “Ne y’a lɔn ko aw ye Ibrayima deenw ye. Nga ne ka kuma te donna aw dusu la, o kama aw be ne fagayɔrɔ ɲinina. Ne ye min ye n Faa Ala fɛ, ne b’o le fɔ. K’a sɔrɔ aw ye min mɛn aw faa fɛ, aw b’o le kɛ.”—Zan 8:33, 37, 38.\nYezu ka kuma faamu man gwɛlɛ: Ale Faa be dan na Yahutuw faa la. Yahutuw m’o kuma kɔrɔ faamu minkɛ, u y’a fɔ tugun ko: “Anw faa ye Ibrayima le ye.” (Zan 8:39; Ezayi 41:8). U ye Ibrayima bɔnsɔnw ye tiɲɛn na. O kama, u b’a miiri ko u be ni Ala tericɛ Ibrayima ka limaniya ɲɔgɔn ye.\nNka Yezu ye kuma dɔ fɔ u ye min y’u dimi. A ko: “N’aw faa ye Ibrayima ye, aw k’a ka kɛwaliw ɲɔgɔn kɛ.” Tiɲɛn be Yezu fɛ sabu deen ɲuman b’a faa ladegi. Yezu y’a fɔ u ye tugun ko: “Ne ye tiɲɛkuma min mɛn Ala fɛ, ne y’o bɛɛ fɔ aw ye. Nga aw be ne fagayɔrɔ le ɲini, k’a sɔrɔ Ibrayima m’o ɲɔgɔn kɛ.” O kɔ, Yezu ye kuma nin fɔ min y’u hakili ɲagami: “Aw b’aw faa ka kɛwaliw le kɛ.”—Zan 8:39-41.\nYahutuw bele m’a faamu Yezu be kumana mɔgɔ min koo la. U y’a fɔ k’olu ye deen halalaw ye. U ko: “A ma kɛ i n’a fɔ ko anw ye ɲamɔgɔdenw ye dɛ! Faa kelen le be an fɛ: o ye Ala ye.” Yala Ala lo ye u Faa ye tiɲɛn na wa? Yezu y’u jaabi ko: “Ni Ala tun ye aw Faa ye, ne koo tun bena diya aw ye, bari ne bɔra Ala le fɛ ka na. Ne ma na n yɛrɛ ma. Ale lo ye ne ci.” Yezu ye ɲiningali dɔ kɛ ani a yɛrɛ y’o jaabi ko: “Ne be minw fɔ aw ye, mun na aw t’o faamu? Bari aw ma sɔn ka mɛnni kɛ.”—Zan 8:41-43.\nO cogo la, Yezu y’a ɲini k’u dɛmɛ u k’a faamu fɛɛn min bena u sɔrɔ n’u banna ale la. Nka sisan a y’a fɔ u ye ka gwɛ ko: “Aw fa ye min ye, Sitanɛ don. Aw b’a fɛ ka aw fa diyaɲɛkow de kɛ.” U faa ye mɔgɔ sifa juman lo ye? Yezu y’a ɲɛfɔ ko: “Ale kɛra mɔgɔfagala ye kabini fɔlɔfɔlɔ. A ma to tiɲɛ kan.” Yezu y’a fɔ tugun ko: “Min bɔra Ala la, o bɛ Ala ka kumaw lamɛn. Aw tɛ u lamɛn, katuguni aw ma bɔ Ala la.”—Zan 8:44, 47, ABM.\nO kumaw ye Yahutuw dimi ani u ko: “An ye min fɔ, tiɲɛ yɛrɛ lo. I ye Samarika ye, i ye jinatɔ ye.” U kɛtɔ k’a fɔ ko Yezu ye “Samarika” ye, o b’a yira k’u b’a mafiɲɛya le. Nka Yezu m’a janto o nɛnili kuma na. A y’u jaabi ko: “Ne te jinatɔ ye dɛ, ne be kunkɔrɔta di n Faa le ma, k’a sɔrɔ aw b’a la ka ne dɔgɔya.” O ye kojuguba ye dɛ. Yezu ka kuma nunu b’o lo yira. A ko: “Ni mɔgɔ min ye ne ka kuma bato, o tigi te sa abada!” Yezu t’a fɔra ko a ka cidenw n’a ka kalanden tɔɔw tɛna sa yɛrɛ yɛrɛ la dɛ. Nka a b’a fɔra le k’u tɛna halaki bugubugu: o ye “saya filanan” ye, min kɔ sukununi tɛ yen.—Zan 8:48-51; Yirali 21:8.\nNka Yahutuw m’a faamu ko Yezu ka kumaw ye ntalen kumaw lo ye. U y’a fɔ ko: “Sisan kɔni, an y’a lɔn ko i ye jinatɔ ye tiɲɛ na! Ibrayima sara, kiraw fana sara. E ko ni mɔgɔ min ye ele ka kuma bato, k’o tigi tena sa abada! An faa Ibrayima min sara, e ka fisa n’o ye wa? . . . E b’i yɛrɛ jati mun le ye?”—Zan 8:52, 53.\nA gwɛnin lo ko Yezu b’a ɲɛfɔra u ye le ko ale lo ye Masiya ye. Nka sanni a ka sin k’u jaabi, a y’a fɔ ko: “Ni ne be n yɛrɛ tanu, o tanuli nin te foyi ɲa. Ne Faa le be n tanu. Aw k’o min y’aw ka Ala ye. K’a sɔrɔ aw do t’a lɔn. Ne kɔni b’a lɔn. Ni ne y’a fɔ ko n t’a lɔn, an bɛɛ be kɛ kelen ye, ne fana be kɛ galontigɛla ye.”—Zan 8:54, 55.\nYezu kumana tugun u bɛnba cɛɛ kantigi Ibrayima koo la ko: “Aw faa Ibrayima nisɔn tun diyara, bari a miirila ko a bena ne ka tile ye. A do y’a ye, o nisɔndiya nin y’a wasa.” Komi Ibrayima tun lanin be Ala ka layidu la, a tun be Masiya makɔnɔna. Yahutuw ye Yezu sɔsɔ ko: “E yɛrɛ sii ma saan bi duuru bɔ fɔlɔ, e ko i ye Ibrayima ye!” Yezu y’u jaabi ko: “Tiɲɛ tiɲɛ na, ne b’a fɔ aw ye ko sanni Ibrayima ka wolo, ne tun be yen.” A tun be kumana a ka ɲɛnamaya koo la, a ye min kɛ sankolo la i ko mɛlɛkɛ barikaman sanni ka na dugukolo kan.—Zan 8:56-58.\nKomi Yezu y’a fɔ ko ale ye ɲɛnamaya kɛ Ibrayima ɲɛ, o ye Yahutuw dimi fɔɔ u b’a fɛ k’a bon ni kabakuruw ye. Nka Yezu bɔra u kɔrɔ.\nYezu y’a yira cogo di ko ale Faa be dan na a juguw faa la?\nMun na a bɛnnin tɛ Yahutuw ka sinsin a kan ko Ibrayima lo ye u faa ye?\nKɔrɔ juman na Yezu ka kalandenw tɛna “sa abada”?\nIbrayima: ‘Dannabaaw bɛɛ faa’\nIbrayima y’a yira cogo di ko a limaniyanin lo? E b’a fɛ ka Ibrayima ka limaniya ɲɔgɔn ladegi koo jumanw na?\nA ci dɔ ma A ci dɔ ma Jɔn lo ye u faa ye: Ibrayima wala Sutana?\njy sap. 69 ɲɛɛ 164-165


Kok 7 AKKDC08 - Musa ye fanibugu nin lɔ ka ban tuma min - Bible Search\nKok 6 Kok 8\nWotoro minw dira Masaba ka yɔrɔ baara kama\n1Musa ye fanibugu nin lɔ ka ban tuma min na, a ye tulu mɔn a la k'a kalifa Masaba ma, n'a kɔnɔnaminanw bɛɛ. A ye tulu mɔn sarakabɔyɔrɔ n'a minanw bɛɛ la k'olu fana kalifa. 2Isirayɛlidenw ɲamɔgɔw ni gwatigiw nana n'u ka boɲafɛnw ye. Isirayɛli deenw kɔmɔgɔw ɲamɔgɔw tun lo, minw tun bilara tɔgɔsɛbɛnbagaw ɲafɛ. 3U nana ni wotoro sifa dɔ ye, deen wɔɔrɔ, ni misi tan ni fila, k'o di Masaba ma. Ɲamɔgɔ fila fila tun jɛnna wotoro kelen kan. U kelen kelen bɛɛ n'u ka misi. U nana o di fanibugu nin ɲafɛ.\n4Masaba y'a fɔ Musa ye ko: 5«Bonyafɛn nunu minɛ u fɛ k'o kɛ Ɲɔgɔnkunbɛn fanibugu kɔnɔ baarakɛminanw ye. I k'o di Levi kɔmɔgɔw ma, u kelen kelen bɛɛ n'u ta, ka kɛɲɛ n'u ka baara ye.»\n6Musa ye wotorow ni misi nunu minɛ k'o di Levi kɔmɔgɔw ma. 7A ye wotoro fila ni misi naani di Gɛrisɔn deenw ma ka kɛɲɛ n'u ka baara ye, 8ka wotoro naani ni misi seegi di Merari deenw ma, ka kɛɲɛ n'u ka baara ye. Sarakalasebaga Arɔn dencɛ Itamari le tun kɛra o tilanbaga ye. 9A ma foyi di Keyati deenw ma, bari olu le tun be to ka Masaba ka minanw ta. U tun ka kan k'u ta gaman kan le.\n10Tulu mɔnlon na sarakabɔyɔrɔ kan k'a kalifa Masaba ma, ɲamɔgɔ nunu nana n'u ka boɲafɛnw ye. U nana u bila sarakabɔyɔrɔ nin kɔrɔ. 11Masaba y'a fɔ Musa ye ko: «Ɲamɔgɔ nunu bena to ka na kelen kelen loon o loon k'u ka boɲafɛnw di sarakabɔyɔrɔ kalifako la.»\n12Mɔgɔ min nana n'a ta ye loon fɔlɔ la, o kɛra Zuda kɔmɔgɔ Aminadabu dencɛ Nasɔn ye. 13Ale ka boɲafɛnw tun ye: tasa warigwɛlaman kelen ye, min gwiliya sera kilo kelen ni garamu kɛmɛ saba ma, ni jifilen warigwɛlaman kelen, min gwiliya fana sera garamu kɛmɛ wolonwula ma, ka kɛɲɛ ni Masaba ka sigiyɔrɔ warigwɛ jaticogo ye. U fila bɛɛ tun fanin be mugu tɛntɛnnin na k'o nɔɔni ni tulu ye min bena kɛ suman saraka ye, 14ani filen sanulaman kelen, o gwiliya tun ye garamu kɛmɛ ye. A fanin tun be wusulan na. 15A fana nana ni tura ye, ani sagajigi, ni sankelensaga, min bena kɛ saraka jɛnita ye, 16ani hakɛ yafa saraka bakɔrɔnin, 17ni misi fila, ani sagajigi duuru ni bakɔrɔnin duuru, ani sankelensaga deen duuru. O ka kɛ jɛnɲɔgɔnya saraka ye. O le kɛra Aminadabu dencɛ Nasɔn ka boɲafɛnw ye.\n18Loon filanan na, Isakari kɔmɔgɔw ɲamɔgɔ Netanɛli, Suwari dencɛ, nana n'a ta ye. 19-23Ale fana nana n'o boɲafɛn kelen kelen ɲɔgɔn ye.\n24Tile sabanan loon, Zabulɔn kɔmɔgɔw ɲamɔgɔ Eliyabu n'o ye Elɔn dencɛ ye, ale fana nana n'a ta ye, 25-29o fɛɛn kelenw ɲɔgɔn lo.\n30Loon naaninan na, Urubɛn kɔmɔgɔw ɲamɔgɔ Elisuri min ye Sedewuri dencɛ ye, ale fana nana n'a ta ye, 31-35o fɛɛn kelenw ɲɔgɔn lo.\n36Tile duurunan loon, Simeyɔn kɔmɔgɔw ɲamɔgɔ Selumiyɛli, min ye Surisadayi dencɛ ye, ale fana nana n'a ta ye, 37-41o fɛɛn kelenw ɲɔgɔn lo.\n42Gadi kɔmɔgɔw ɲamɔgɔ Eliyazafu min ye Dewuyɛli dencɛ ye, ale fana nana n'a ta ye tile wɔɔrɔnan loon, 43-47o fɛɛn kelenw ɲɔgɔn lo.\n48Loon wolonwulanan na, Efarayimu kɔmɔgɔw ɲamɔgɔ Elisama min ye Amiwudi dencɛ ye, ale fana nana n'a ta ye, 49-53o fɛɛn kelenw ɲɔgɔn lo.\n54Manase kɔmɔgɔw ɲamɔgɔ Gameliyɛli, min ye Pedasuri dencɛ ye, ale fana nana n'a ta ye tile seeginan loon, 55-59o fɛɛn kelenw ɲɔgɔn lo.\n60Loon kɔnɔntɔnnan na, Bɛnzamɛn kɔmɔgɔw ɲamɔgɔ Abidan min ye Gidewoni dencɛ ye, ale fana nana n'a ta ye, 61-65o fɛɛn kelenw ɲɔgɔn lo.\n66Dan kɔmɔgɔw ɲamɔgɔ Ayezɛri, min ye Amisadayi dencɛ ye, ale fana nana n'a ta ye loon tannan na, 67-71o fɛɛn kelenw ɲɔgɔn lo.\n72Tile tan ni kelennan loon, Asɛri kɔmɔgɔw ɲamɔgɔ Pagiyɛli min ye Okiran dencɛ ye, ale fana nana n'a ta ye, 73-77o fɛɛn kelenw ɲɔgɔn lo.\n78Loon tan ni filanan na, Nɛfutali kɔmɔgɔw ɲamɔgɔ Ayira, min ye Enan dencɛ ye, ale fana nana n'a ta ye, 79-83o fɛɛn kelenw ɲɔgɔn lo.\n84Isirayɛlidenw ye boɲafɛn minw di sarakabɔyɔrɔ mɔnlon na k'a kalifa lon na Masaba ma, olu le ye nunu ye: tasa warigwɛlaman tan ni fila, jifilen warigwɛlaman tan ni fila, filen sanulaman tan ni fila. 85Tasa warigwɛlaman nunu kelen kelen bɛɛ gwiliya tun ye kilo kelen ni garamu kɛmɛ saba saba ye. Jifilen nunu kelen kelen bɛɛ fana gwiliya tun ye garamu kɛmɛ wolonwula wolonwula ye. Minan warigwɛlamanw bɛɛ lajɛnnin ka gwiliya tun kɛra kilo mugan ni naani ye ka kɛɲɛ ni Masaba ka sigiyɔrɔ warigwɛ jaticogo ye. 86Filen sanulaman minw tun fanin be wusulan na, olu kelen kelen bɛɛ gwiliya tun ye garamu kɛmɛ kɛmɛ ye ka kɛɲɛ ni Masaba ka yɔrɔ warigwɛ jaticogo ye. U bɛɛ lajɛnnin tun kɛra kilo kelen ni garamu kɛmɛ fila ye. 87Begɛn minw kɛra saraka jɛnita ye, olu kɛra tura tan ni fila ye, sagajigi tan ni fila, ni sankelensaga tan ni fila, ani u ka suman sarakaw, ani bakɔrɔnin tan ni fila, hakɛ yafa saraka ta. 88Begɛn minw bɔra jɛnɲɔgɔnya saraka ye, olu tun ye misi mugan ni naani ye, ni sagajigi bi wɔɔrɔ, ani bakɔrɔnin bi wɔɔrɔ, ni sankelensaga bi wɔɔrɔ. U ye tulu mɔn sarakabɔyɔrɔ kan loon min na k'a kalifa Masaba ma, o le tun kɛra boɲafɛnw ye.\n89Musa tun donna Ɲɔgɔnkunbɛn fanibugu kɔnɔ tuma min na, ko a be kuma ni Masaba ye, a tun be kumakan dɔ mɛnna ka bɔ Ala ka layidu taamasiɲɛ kɛsu datugulan sanfɛ, *serubɛn fila nunu jaa cɛma. A tun be kumana Musa fɛ.


Yezu be mɔgɔw kalan limaniya koo la torosun sababu fɛ | Yezu ka ɲɛnamaya\nYezu be mɔgɔw kalan limaniya koo la torosun sababu fɛ\nMATIYO 21:19-27 MARIKI 11:19-33 LUKA 20:1-8\nTOROSUN JANIN KOO: O BE MƆGƆW KALAN LIMANIYA KOO LA\nU YE YEZU KA SETIGIYA SƆSƆ\nNtɛnɛlon wulafɛ, Yezu bɔra Zeruzalɛmu ka kɔsegi Betani, o min be oliviyeyirikulu tilebɔ fan fɛ. N’a sɔrɔ a siira a teriw Lazari, Mariyamu ani Marita lo fɛ.\nSisan, an be Nisankalo tile 11nan le la, sɔgɔma. Yezu n’a ka kalandenw ye Zeruzalɛmu sira minɛ tugun. A bena taga Alabatoso kɔnɔ ani o bena kɛ a siɲɛ laban ye. A ka cidenya baara loon laban lo fana. Nka sanni u k’a kiti ani k’a faga, a bena Tɛmɛnkan seli kɛ fɔlɔ ani k’a ka saya hakilijigiko bila sen kan.\nKa Yezu n’a ka kalandenw to Zeruzalɛmu sira kan, Yezu tun ye torosun min danga kunu sɔgɔma, Piyɛri y’o kɔrɔsi. A ko: “Karamɔgɔ, a filɛ, i tun ye torosun min danga, a jara.”—Mariki 11:21.\nMun na Yezu y’a kɛ o yiri jara? A y’a ɲɛfɔ ko: “Tiɲɛ na, ne b’a fɔ aw ye ko n’aw lara ne la, n’aw te sigasiga fewu, ne ye min kɛ torosun na, aw bena se k’o ɲɔgɔn kabakow kɛ. Aw bena dɔ wɛrɛw yɛrɛ kɛ ka tɛmɛ a kan. Hali n’aw y’a fɔ kulu nin ye ko: ‘Wili ka bɔ yan ka taga ben kɔgɔji kɔnɔ,’ o bena kɛ. N’aw lara ne la, n’aw ye fɛɛn o fɛɛn daali Ala fɛ, a bena o d’aw ma.” (Matiyo 21:21, 22). Yezu tun kɔnna k’a fɔ u ye ko limaniya be se k’a kɛ kulu be wuli ka bɔ a nɔɔ na. A segira o kuma kelen kan.—Matiyo 17:20.\nYezu y’a kɛ yiri nin jara walisa k’a yira ko a kɔrɔtanin lo ka limaniya Ala la. A ko: “Aw mana Ala deli fɛn o fɛn na, a’ ye da a la ko aw ye o sɔrɔ, o na kɛ.” (Mariki 11:24, ABM). Yezu ka kalandenw bɛɛ ka ɲi ka hakili sɔrɔ o kuma na dɛ! Cidenw yɛrɛ lo ka ɲi ka hakili sɔrɔ o la sabu kɔrɔbɔliw bena u sɔrɔ yanni dɔɔni. Nka, torosun nin janin koo b’an dɛmɛ ka kalan wɛrɛ faamu limaniya koo la.\nI ko torosun nin ye Yezu lafili cogo min na, Israɛl siya cogoya be mɔgɔ lafili fana. Israɛldenw ye layidu ta Ala ye ani u b’a kɛ i n’a fɔ u b’a ka sariyaw labatora. Nka u fanba y’a yira k’u limaniyanin tɛ ani ko u ka kɛwale man ɲi. U yɛrɛ banna Ala Dencɛ la! Yezu y’a kɛ o torosun jara sabu a tɛ den. A y’a yira o cogo la ko Israɛl siya bena laban ten le fana sabu a limaniyanin tɛ ani a ka kɛwalew man ɲi.\nDɔɔni o kɔ, Yezu n’a ka kalandenw donna Zeruzalɛmu. A tagara Alabatoso la, i ko a tun be deli k’a kɛ cogo min na ani a y’a daminɛ ka mɔgɔw kalan. Yezu tun ye min kɛ kunu warifalenbagaw la, n’a sɔrɔ sarakalasebagaw kuntigiw ani cɛkɔrɔbaw ma ɲinɛ o kɔ. U ye Yezu kɔrɔbɔ ko: “I be koo minw kɛ, jɔn le y’o sira d’i ma? Jɔn y’o kɛ see d’i ma?”—Mariki 11:28.\nYezu y’u jaabi ko: “Ne bena aw ɲininga koo kelen dɔrɔn na. N’aw ye ne jaabi, o tuma na, min ye sira di ne ma ka koo nunu kɛ, ne bena o fɔ aw ye. Jɔn le ye Zan ci ko a ka mɔgɔw batize, Ala lo wa, walima mɔgɔw lo? Aw ka ne jaabi.” Yezu kɛlɛbagaw tun b’a fɛ k’a minɛ jaan min na, olu yɛrɛ lo benna a kɔnɔ. Sarakalasebagaw ni cɛkɔrɔbaw y’a fɔ ɲɔgɔn ye ko: “N’an y’a jaabi ko Ala lo, a bena an ɲininga ko mun na an ma la a la. N’an y’a fɔ ko mɔgɔw lo fana, haya!” U b’o jatiminɛ kɛra sabu u be siran jama ɲɛ, “bari mɔgɔ bɛɛ tun be Zan jati kira tigitigi ye.”—Mariki 11:29-32.\nYezu kɛlɛbagaw ma se k’a jaabi koɲuman. U ko: “An t’a lɔn.” Yezu y’a fɔ u ye ko: “N’o lo, mɔgɔ min ye sira di ne ma ka koo nunu kɛ, ne fana tena o fɔ aw ye.”—Mariki 11:33.\nMun na Nisankalo tile 11nan be dan na loon tɛmɛninw na?\nYezu y’a kɛ torosun min jara, a y’a ka kalandenw kalan mun lo la o sababu fɛ?\nMinw ye Yezu ɲininga ko jɔn lo ye sira di a ma ka koow kɛ, a y’u minɛ kuma na cogo di?\nA ci dɔ ma A ci dɔ ma Yezu be mɔgɔw kalan limaniya koo la torosun sababu fɛ\njy sap. 105 ɲɛɛ 244-245


Bɔk 36 AKKDC08 - «Besalɛli ni Ooliyabu ani Masaba ye - Bible Search\nBɔk 35 Bɔk 37\n1«Besalɛli ni Ooliyabu ani Masaba ye see ni lɔnniya di mɔgɔ minw ma, janko u ka se ka Yɔrɔ Senuman lɔbaara kɛ, olu bɛɛ ka kan k'o baara kɛ ka kɛɲɛ ni Masaba ka kuma ye.»\n2Musa ye Besalɛli ni Ooliyabu wele, ani baaralɔnbagaw bɛɛ, Masaba tun ye see di minw ma, n'u sɔnna ka na baara kɛ. 3Isirayɛlidenw nana ni boɲafɛn minw ye Yɔrɔ Senuman lɔbaara kama, Besalɛli nunu y'o bɛɛ minɛ Musa fɛ. Jama tora ka na n'u diyanaboɲafɛnw ye sɔgɔma o sɔgɔma Musa fɛ. 4O la, baaralɔnbaga nunu minw tun be Yɔrɔ Senuman lɔbaara bɛɛ kɛ, olu bɛɛ y'u ka baara to yen ka taga Musa sɛgɛrɛ, 5k'a fɔ a ye ko: «Masaba ye baara min koo fɔ, an makoya tun be fɛɛn minw na k'o baara kɛ, jama nana n'o ye fɔɔ ka dama tɛmɛ.»\n6Musa ko u ka wango la jama sigiyɔrɔ faan bɛɛ la ko muso fara cɛɛw kan, mɔgɔ si kana na ni foyi ye tugu Yɔrɔ Senuman lɔbaara kama. O la, u ma na ni foyi ye tugu, 7bari fɛɛn minw dira, olu y'o baara kɛta bɛɛ bɔ fɔɔ k'a tɔɔ to.\n8- Cɛɛ minw be baara lɔn kosɔbɛ baarakɛlaw cɛma, olu ye fanimugu deen tan dilan ni jese ɲanaman ye, ni jese kɔlɔbolaman, ani jese wulenman, ni jesewulen cɔncɔn, k'o kɛ bugu ye. Baaralɔnbaga ɲanaman ye *serubɛn jaaw kɛ u kan. 9Fanimugu nunu bɛɛ tun ye kelen ye. U kelen kelen bɛɛ jaɲa tun ye mɛtɛrɛ tan ni nanaani ye, u kɔnɔ boɲa tun ye mɛtɛrɛ fila fila ye. 10U ye fanimugu duuru tugu ɲɔgɔn na, k'u tɔ duuru fana tugu ɲɔgɔn na. 11Fanimugu duuru minw tugura ɲɔgɔn na, u ye juru kɔlɔbolamanw kɛ olu dakun na, k'o ɲɔgɔn kɛ tɔ nunu dakun na fana. 12U ye minɛyɔrɔ bi duuru dilan ni juru ye fanimugu duurunan dakun na, ka bi duuru wɛrɛ dilan fanimugu duuru dɔ nunu dakun na. Juru nunu bɛnna ɲɔgɔn ma. 13O kɔ, u ye fani minɛfɛn bi duuru dilan ni sanu ye ka fani nunu tugutugu ɲɔgɔn na n'u ye ka kɛ bugu ye.\n14U ye baasi kɛ ka fanimugu tan ni kelen dilan, k'o ko kɛ bugu nin kuun birifɛn ye. 15O fanimugu nunu kelen kelen bɛɛ jaɲa tun ye mɛtɛrɛ tan ni duuru duuru ye, u kɔnɔ boɲa tun ye mɛtɛrɛ fila fila ye. U bɛɛ kɛra kelen ye. 16U ye duuru tugu ɲɔgɔn na, k'o tɔ wɔɔrɔ fana tugu ɲɔgɔn na. 17Duuru minw tugura ɲɔgɔn na, u ye minɛyɔrɔ bi duuru dilan ni juru ye olu laban dakun na, k'o ɲɔgɔn kɛ fanimugu tɔw dakun na. 18U ye fani minɛfɛn bi duuru dilan ni zira ye ka fani nunu tugu ɲɔgɔn na k'o kɛ bugu ye. 19Golo minw ka kɛnɛ ani sagajigigolo min dilanna ka wulen, u ye olu kɛ ka bugu nin kuun biri. Golo minw ka kɛnɛ, olu tora sanfɛ.\n20U ye akasiyayiri dɔw lalaga k'u lɔ bugu nin kɔnɔna 21Yiri nunu kelen kelen bɛɛ jaɲa tun ye mɛtɛrɛ duuru duuru ye, u boɲa tun ye santimɛtɛrɛ bi wolonwula ni duuru duuru ye. 22Seen fila tun b'u kelen kelen bɛɛ la, k'u tilen ni ɲɔgɔn ye. U ye bugu nin yiriw bɛɛ kɛ ten. 23U ye yiri mugan lɛsɛ k'o kɛ bugu worodugu ɲafan ta ye, 24ka jusigilan bi naani dilan ni warigwɛ ye, ka yiri nunu kelen kelen bɛɛ juu sigi fila fila kan, kelen kelen tun be seen nunu kelen kelen bɛɛ jukɔrɔ. 25U ye yiri mugan lɛsɛ fana k'o kɛ kɔgɔdugu ɲafan fɛ ta ye, 26ka jusigilan bi naani fana dilan ni warigwɛ ye, yiri nunu kelen kelen bɛɛ ka sigi fila fila kan. 27U ye yiri wɔɔrɔ lɛsɛ k'o kɛ bugu nin tileben fɛ ta ye, min y'a kɔfɛ ye, 28ka fila lɛsɛ k'o kɛ bugu nin kɔfɛla nɔnkɔnw taw ye. 29U ma u juuw sigi ka nɔrɔ ɲɔgɔn na, nga u y'u tugu ɲɔgɔn na sanfɛ ni nigɛ dɔ ye min kɛra i n'a fɔ bololanigɛ. U ye nɔnkɔn fila nunu ta kɛ ten. 30O tun ye yiri deen seegi ye, ani u ka jusigilan warigwɛlaman tan ni wɔɔrɔ, jusigilan fila, yiri nunu kelen kelen bɛɛ jukɔrɔ.\n31U ye akasiyayiri lɛsɛ, k'o kɛ banabiriw ye. U ye duuru don bugu nin faan kelen na, 32ka duuru don fan kelen fana na, ka duuru wɛrɛ don bugu nin kɔfɛyɔrɔ la, tileben fɛ. 33Banabiri min kɛra cɛmancɛ ta ye, ale donna yiri nunu bɛɛ cɛma k'a ta bugu nin faan dɔ la fɔɔ ka ta'a bila a faan dɔ nin na. 34U ye yiri nunu mɔn ni sanu ye, ka fɛɛn dɔ dilan ni sanu ye i n'a fɔ bololanigɛ, k'o kɛ banabiri nunu donyɔrɔ ye, ka banabiri nunu mɔn ni sanu ye.\n35U ye fani dɔ dan ni jese kɔlɔbolaman ye, ni jese wulenman, ani jesewulen cɔncɔn, ani jese ɲanaman ye, k'o kɛ bugu nin cɛtigɛfani ye. Baaralɔnbaga ɲanaman ye serubɛn jaaw kɛ a kan 36U ye akasiyayiri tutunan naani dilan fani nin kama k'u mɔn ni sanu ye. U ye fani dulonyɔrɔw dilan ni sanu ye u ka kɛ u nɔrɔyɔrɔw ye, ka tutunan nunu jusigilan naani dilan ni warigwɛ ye.\n37U ye fanibugu dalafani dan ni jese kɔlɔbolaman, ni jese wulenman, ani jesewulen cɔncɔn, ani jese ɲanaman ye k'a sɔgɔ, 38k'a tutunan duuru n'u fani dulonfɛnw dilan, ka tutunanw kunnafɛnw n'u fanidulonberew mɔn ni sanu ye, k'u jusigilan duuru dilan ni zira ye.